pythainlp/thai-wiki-dataset-v4 huggingface dataset:
โอซามิ นางาโนะ

โอซามิ นางาโนะ  (15 มิถุนายน ค.ศ. 1880 – 5 มกราคม ค.ศ. 1947) เป็นจอมพลเรือแห่งกองทัพเรือจักรวรรดิญี่ปุ่นและหนึ่งในเหล่าผู้นำกองทัพญี่ปุ่นในช่วงสงครามโลกครั้งที่สอง ในเดือนเมษายน ค.ศ. 1941 เขาได้เป็นหัวหน้าคณะเสนาธิการกองทัพเรือจักรวรรดิญี่ปุ่น ด้วยตำแหน่งนี้ เขาได้ทำหน้าที่เป็นผู้บัญชาการทหารสูงสุดในเขตสงครามเอเชีย-แปซิฟิกจนกระทั่งถูกปลดออกในเดือนกุมภาพันธ์ ค.ศ. 1944 ภายหลังสงคราม เขาถูกจับกุมโดยศาลทหารระหว่างประเทศสำหรับตะวันออกไกล แต่เสียชีวิตลงภายในที่คุมขังด้วยสาเหตุตามธรรมชาติ ในช่วงระหว่างการพิจารณาคดี
ศาสนาพุทธในประเทศอุซเบกิสถาน

ศาสนาพุทธในประเทศอุซเบกิสถาน ปรากฏอยู่ในรายงานเสรีภาพการนับถือศาสนานานาชาติของกระทรวงการต่างประเทศสหรัฐเมื่อ พ.ศ. 2547 (US State Department's International Religious Freedom Report 2004) ระบุว่ามีพุทธศาสนิกชนในประเทศอุซเบกิสถาน ร้อยละ 0.2 ของประชากรทั้งหมด ส่วนใหญ่เป็นชาวเกาหลีใต้และโครยอ-ซารัม มีการจดทะเบียนรับรองศาสนาพุทธอย่างเป็นทางการเพียงนิกายเดียว และมีวัดเพียงแห่งเดียวในทาชเคนต์ 
ประวัติ.
ดินแดนของประเทศอุซเบกิสถานในปัจจุบัน เคยถูกปกครองโดยจักรวรรดิกุษาณ มีการเผยแผ่ศาสนาพุทธเข้าสู่ดินแดนแบกเตรียและคันธาระ ในเอกสารบาลี ระบุถึงพ่อค้าชาวแบกเตรียสองคนคือตปุสสะและภัลลิกะ เป็นปฐมสาวกของสมเด็จพระสัมมาสัมพุทธเจ้า หลังทั้งสองเดินทางกลับแบกเตรีย ก็ได้สร้างวัดขึ้นเพื่อเป็นเกียรติแก่พุทธองค์ ศาสนาพุทธได้รับความนิยมอย่างสูงในรัชสมัยพระเจ้ากนิษกะ ทรงอุปถัมภ์ศาสนาพุทธนิกายมหายาน เพราะทรงนับถือว่า "เป็นหนทางแห่งความรอด"
หลังการรุกรานของชาวเฮฟทาไลต์ (Hephthalites) หรือฮันขาว (White Huns) และการพิชิตดินแดนทรานโซเซียนาของชาวมุสลิม ศาสนาพุทธก็เสื่อมความนิยมลง ต่อมาเมื่อมีการประหารพุทธศาสนิกชนในควอแรซึม (Khwarazm) เมื่อราวคริสต์ศตวรรษที่ 13 ศาสนาพุทธก็เลือนหายไปจากดินแดนอุซเบกิสถานมาตั้งแต่นั้น
ช่วงคริสต์ศตวรรษที่ 19 มีการเนรเทศชาวโครยอ-ซารัม ซึ่งเป็นคนเกาหลีในตะวันออกไกลของรัสเซีย เข้าไปตั้งถิ่นฐานในเอเชียกลาง ซึ่งจำนวนนี้มีชาวเกาหลีที่นับถือศาสนาพุทธรวมอยู่ด้วย ทว่าในยุคสาธารณรัฐสังคมนิยมโซเวียตอุซเบก มีการกดขี่ข่มเหงและละเมิดสิทธิของพุทธศาสนิกชน จนถึง พ.ศ. 2534
ปัจจุบันในประเทศอุซเบกิสถาน ยังมีพุทธสถานคือ วัดชาอึนซา (แปลว่า กรุณาราม) เป็นวัดพุทธแบบเกาหลีนิกายโชกเย สร้างขึ้นเมื่อ พ.ศ. 2534 ตั้งอยู่ย่านชานเมืองของทาชเคนต์ ถือเป็นวัดพุทธเพียงแห่งเดียวที่ยังมีการใช้งานอยู่จนถึงปัจจุบัน วัดแห่งนี้ไม่มีพระสงฆ์จำวัดตลอดอย่างอารามในเกาหลีใต้ กระนั้นก็มีพระสงฆ์จากเกาหลีใต้ ไทย พม่า และญี่ปุ่นแวะเวียนมาประกอบพิธีกรรมอยู่เนือง ๆ มีอุบาสกและอุบาสิกาเชื้อสายเกาหลีในสังกัดวัดขนาดย่อมราว 100-150 คน และ พ.ศ. 2561 มีแผนการขยายถนนวงแหวนรอบนอกทาชเคนต์ ซึ่งแนวรื้อถอนกินเนื้อที่บริเวณด้านหน้าของวัด ด้วยเหตุนี้จึงมีการเรียกร้องให้มีการอนุรักษ์พุทธสถานแห่งนี้ ผู้ว่าราชการกรุงทาชเคนต์ประนีประนอมด้วยการปรับเปลี่ยนแนวถนนใหม่เพื่อไม่ต้องรื้อถอนวัดชาอึนซา
ฮิโรชิ อาเบะ (อาชญากรสงคราม)

ฮิโรชิ อาเบะ เป็นอดีตทหารญี่ปุ่นและเป็นอาชญากรสงครามที่สำนึกผิดในสิ่งที่กระทำลงไปในสงคราม ในฐานะยศตำแหน่งเป็นร้อยโทในกรมทหารการรถไฟที่ห้าแห่งกองทัพบกจักรวรรดิญี่ปุ่นในช่วงสงครามโลกครั้งที่สอง เขาได้ควบคุมดูแลการก่อสร้างทางรถไฟสายพม่าที่จังหวัดสงขลา เชลยศึกฝ่ายสัมพันธมิตรจำนวนกว่าหนึ่งหมื่นสองพันคนล้วนเสียชีวิตภายใต้การดูแลของเขา
อาเบะได้ถูกศาลตัดสินว่ามีความผิดและถูกตัดสินลงโทษด้วยการประหารชีวิตด้วยการแขวนคอ ในฐานะอาชญากรสงครามระดับ B/C และถูกคุมขังในเรือนจำชางงี ในปี ค.ศ. 1947 คำตัดสินโทษได้ถูกลดหย่อนเป็นการจำคุก 15 ปี เขาได้รับการปล่อยตัวในปี ค.ศ. 1957"การก่อสร้างทางรถไฟถือว่าเป็นอาชญากรรมสงคราม. ในฐานะส่วนหนึ่งของข้าพเจ้า, ข้าพเจ้าคืออาชญากรสงคราม."ในปี ค.ศ. 1995 อาเบะได้ให้การเป็นพยานยืนยันแก่รัฐบาลญี่ปุ่นในคดีการฟ้องร้องเพื่อเรียกร้องขอเงินชดเชยสำหรับชาวเกาหลีในญี่ปุ่นในช่วงสงครามโลกครั้งที่สอง "นี่อาจจะเป็นครั้งแรกที่อดีตเจ้าหน้าที่นายทหารญี่ปุ่นได้ให้การเป็นพยานในชั้นศาลในการพิจารณาคดีค่าชดเชยสงคราม"
ลาเรอแนซ็องส์

ลาเรอแนซ็องส์  เป็นเพลงชาติของสาธารณรัฐแอฟริกากลาง นำมาใช้เมื่อสาธารณรัฐแอฟริกากลางได้รับเอกราชใน ค.ศ. 1960 และ ใช้เป็นเพลงสรรเสริญพระบารมีของจักรวรรดิแอฟริกากลางด้วย เนื้อเพลงนี้เขียนโดยนายกรัฐมนตรีบาร์เตเลมี โบกานดา (Barthélémy Boganda) ในขณะนั้น ทำนองประพันธ์โดย แอร์แบร์ เปเปอร์ (Herbert Pepper) นักแต่งเพลงชาวฝรั่งเศส ซึ่งแต่งเพลงชาติของเซเนกัลด้วย ทีมีชื่อว่า แป็งเซตูโวกอรา ฟราเปเลบาลาฟง ("Pincez Tous vos Koras, Frappez les Balafons") 
เพลงชาติแอฟริกากลางฉบับภาษาซังโกมีชื่อว่า "เอซิงโก" (E Zingo)
ฟุตบอลโลก 2022 รอบคัดเลือก โซนเอเชีย – รอบที่ 4

การแข่งขันฟุตบอลโลก 2022 รอบคัดเลือก โซนเอเชีย – รอบที่ 4 เป็นการแข่งขันฟุตบอลระหว่างประเทศของทวีปเอเชียในรอบที่สี่ เพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ โดยได้รับการเสนอให้เล่นเป็นนัดเดียวในวันที่ 7 มิถุนายน พ.ศ. 2565 เดิมรอบนี้มีกำหนดการแข่งขันสองนัดในวันที่ 11 และ 16 พฤศจิกายน พ.ศ. 2564 แต่เอเอฟซีตกลงร่วมกับฟีฟ่าในการเปลี่ยนแปลงวันที่และรูปแบบในเดือนพฤศจิกายน พ.ศ. 2563 เนื่องจากการระบาดทั่วของโควิด-19 ในทวีปเอเชีย
รูปแบบ.
ในรอบที่สี่ สองทีมที่ได้อันดับสามจากรอบที่สามจะแข่งขันกันในรอบเพลย์ออฟนัดเดียวในเดือนพฤษภาคมหรือมิถุนายน พ.ศ. 2565 ผู้ชนะจะได้เข้าสู่รอบเพลย์ออฟข้ามทวีปกับทีมจากสหพันธ์ที่จะกำหนด
เมืองเจ้าภาพและสถานที่สำหรับการแข่งขันครั้งนี้จะประกาศในระหว่างการจับฉลากรอบที่สาม
การแข่งขัน.
<onlyinclude></onlyinclude>
หมายเหตุ.
<templatestyles src="Reflist/styles.css" />
โกสมีนาร์

โกสมีนาร์ (Kos Minar; "เสาหลักไมล์") เป็นหลักไมล์อินเดียสมัยกลาง ลักษณะเป็นเสาแน่นกลม ส่วนใหญ่สูงโดยเฉลี่ย 30 ฟุต โดยสร้างขึ้นตามถนนอุตตราปัถ เส้นทางถนนโบราณในทางตะวันตกเฉียงเหนือของอนุทวีปอินเดีย ริเริ่มสร้างในศตวรรษที่ 16 โดยเชร์ ชาห์ ซูรี ผู้นำชาวปาทาน โกสมีนาร์ปักตามเส้นทางของหลวงจากอาคราจนถึงอัชเมร์, อาคราถึงลาฮอร์ และอาคราถึงมัณฑู
โกสมีนาร์ได้รับการยกย่องเป็น "สิ่งพิศวงของอินเดีย" โดยนักเดินทางชาวยุโรปยุคแรก ๆ เช่น ทอมัส โร ในปัจจุบัน โกสมีนาร์อยู่ภายใต้การดูแลและอนุรักษ์ของกรมสำรวจโบราณคดีอินเดีย 
คำว่า "โกส" เป็นคำสันสกฤต มีค่าเท่ากับหนึ่งในสี่โยชน์ ซึ่งเป็นหน่วยวัดความยาวของอินเดียโบราณ เทียบเป็นหน่วยเมตริกได้ที่ราว ส่วน "มีนาร์" เป็นคำเปอร์เซียแปลว่า "เสา"
รามมนเทียร (ภุพเนศวร)

รามมนเทียร (Ram Mandir) เป็นมนเทียรในภุพเนศวร รัฐโอฑิศา เป็นมนเทียรบูชาพระราม, พระสีตา และพระลักษมณ์ โดยมียอดหอคอยที่สูงเด่น ในช่วงเช้าและช่วงเย็นจะมีการประกอบพิธีอารตีที่มีศาสนิกชนเข้าร่วมจำนวนมาก
ฟุตบอลโลก 2022 รอบคัดเลือก โซนยุโรป – รอบที่ 2

การแข่งขันฟุตบอลโลก 2022 รอบคัดเลือก โซนยุโรป – รอบที่ 2 หรือที่รู้จักกันในชื่อ ยูฟ่าเพลย์ออฟ (UEFA play-offs) เป็นการแข่งขันฟุตบอลระหว่างประเทศของทวีปยุโรปในรอบที่สอง เพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ จะแข่งขันกันโดย 12 ทีมจากรอบคัดเลือกของยูฟ่า เพลย์ออฟจะตัดสินทีมยุโรป 3 ทีมสุดท้ายที่จะเข้าร่วมกลุ่มผู้ชนะในการแข่งขันฟุตบอลโลกที่กาตาร์ รองชนะเลิศ 10 ทีมจากกลุ่มรอบแรกของยูฟ่าจะเข้าร่วมแข่งขันในรอบเพลย์ออฟ พร้อมด้วยผู้ชนะ 2 ทีมจากยูฟ่าเนชันส์ลีก ฤดูกาล 2020–21 แต่ละทีมจะแบ่งออกเป็นสามกลุ่ม แต่ละกลุ่มประกอบด้วยสี่ทีม โดยแต่ละกลุ่มเพลย์ออฟจะมีรอบรองชนะเลิศแบบขาเดียวสองรอบ และรอบชิงชนะเลิศแบบขาเดียวอีกหนึ่งรอบ การแข่งขันทั้ง 9 นัดจะมีขึ้นในเดือนมีนาคม พ.ศ. 2565
ทีมที่ผ่านเข้ารอบ.
สิบสองทีมจะเข้าสู่รอบเพลย์ออฟ ไม่เหมือนกับการแข่งขันครั้งก่อน ผู้เข้าร่วมทั้งหมดจะไม่ถูกตัดสินจากผลของรอบแรกเพียงอย่างเดียว โดย 2 ใน 12 ทีมจะถูกจัดสรรให้กับผู้ชนะกลุ่มของยูฟ่าเนชันส์ลีก ฤดูกาล 2020–21
ทีมอันดับสอง (ทั้งหมด 10 ทีม).
รองชนะเลิศ 10 ทีมจากรอบแรกของยูฟ่า จะได้เข้าสู่เพลย์ออฟ จากผลการแข่งขันรอบแบ่งกลุ่ม ทีมอันดับดีที่สุดทั้ง 6 ทีมจะได้รับการวางอันดับ ขณะที่ 4 อันดับหลังจะไม่เป็นทีมวางในรอบรองชนะเลิศ
<section begin=2nd place /><section end=2nd place />
ชนะเลิศกลุ่มเนชันส์ลีก (สองทีมที่ดีที่สุดผ่านเข้ารอบ).
ขึ้นอยู่กับ ยูฟ่าเนชันส์ลีก ฤดูกาล 2020–21 ตารางคะแนนโดยรวม, สองทีมชนะเลิศเนชันส์ลีกที่ดีที่สุดที่จบนอกสองอันดับสูงสุดของกลุ่มรอบคัดเลือกของพวกเขาจะได้เข้าสู่เพลย์ออฟและไม่ได้เป็นทีมวางในการจับสลากรอบรองชนะเลิศ.
<section begin=Nations League />
สัญลักษณ์สี
ตารางการแข่งขัน.
รอบรองชนะเลิศจะลงเล่นในวันที่ 24 มีนาคม, และแมตช์ในรอบชิงชนะเลิศในวันที่ 29 มีนาคม พ.ศ. 2565. เวลาคิกออฟได้รับการยืนยันเมื่อวันที่ 26 พฤศจิกายน พ.ศ. 2564 เป็นไปตามการจับสลาก.
เวลาคือ CET/CEST, เป็นไปตามที่ลิสต์ไว้โดยยูฟ่า (เวลาท้องถิ่น, if different, are in parentheses).
สาย เอ.
สายการแข่งขัน.
<section begin=สาย เอ /><section end=สาย เอ />
สาย บี.
สายการแข่งขัน.
<section begin=สาย บี /><section end=สาย บี />
รอบรองชนะเลิศ.
"โปแลนด์ชนะบาย"
สาย ซี.
สายการแข่งขัน.
<section begin=สาย ซี /><section end=สาย ซี />
ผู้ทำประตู.
มีการทำประตู 18 จากการแข่งขัน 8 เฉลี่ย ต่อนัด
การทำประตู 2 ครั้ง
หมายเหตุ.
<templatestyles src="Reflist/styles.css" />
กีฬาปีนหน้าผาในโอลิมปิกฤดูร้อน

กีฬาปีนหน้าผาในโอลิมปิกฤดูร้อน เปิดตัวครั้งแรกในโอลิมปิกฤดูร้อน 2020 ที่กรุงโตเกียว ประเทศญี่ปุ่น เดิมการแข่งขันกีฬาโอลิมปิกมีกำหนดจะจัดขึ้นในปี ค.ศ. 2020 แต่ถูกเลื่อนออกไปเป็นปี ค.ศ. 2021 เนื่องจากการระบาดทั่วของโควิด-19 การแข่งขันกีฬาปีนหน้าผาอยู่ภายใต้การควบคุมของสหพันธ์กีฬาปีนหน้าผานานาชาติ (IFSC)
 "ณ วันที่ โอลิมปิกฤดูร้อน 2024"
กีฬาบาสเกตบอล 3x3 ในโอลิมปิกฤดูร้อน

กีฬาบาสเกตบอล 3x3 ในโอลิมปิกฤดูร้อน เปิดตัวเป็นชนิดกีฬาในโอลิมปิกอย่างเป็นทางการครั้งแรกในโอลิมปิกฤดูร้อน 2020 ที่กรุงโตเกียว ประเทศญี่ปุ่น
ประวัติ.
เมื่อวันที่ 9 มิถุนายน พ.ศ. 2560 คณะกรรมการบริหารของคณะกรรมการโอลิมปิกสากลประกาศว่าบาสเกตบอล 3x3 จะกลายเป็นกีฬาโอลิมปิกอย่างเป็นทางการ ณ โอลิมปิกฤดูร้อน 2020 ที่กรุงโตเกียว ประเทศญี่ปุ่น สำหรับทั้งประเภทชายและหญิง(การแข่งขันกีฬาโอลิมปิกปี 2020 ถูกเลื่อนออกไปเป็นปี ค.ศ. 2021 เนื่องจากการระบาดทั่วของโควิด-19
อเมริกากลางและแคริบเบียนเกมส์

อเมริกากลางและแคริบเบียนเกมส์  เป็นมหกรรมกีฬาหลากหลายชนิดของภูมิภาคอเมริกากลาง และแคริบเบียน ซึ่งมีการจัดขึ้นในทุกสี่ปี เริ่มแข่งขันครั้งแรกในปี ค.ศ. 1926 ถือเป็นการแข่งขันกีฬาระดับภูมิภาคที่เก่าที่สุดในโลก โดยมีประเทศในอเมริกากลาง แคริบเบียน และประเทศในอเมริกาใต้ที่ติดกับทะเลแคริบเบียนเข้าร่วมแข่งขัน ดำเนินจัดการแข่งขันโดยองค์กรกีฬาอเมริกากลางและแคริบเบียน (CACSO)
ในการแข่งขันครั้งแรกมีเพียงสามประเทศที่เข้าร่วมแข่งขันคือ ประเทศเม็กซิโก ประเทศคิวบา และประเทศกัวเตมาลา ซึ่งในสมัยนั้นใช้ชื่อว่า "อเมริกากลางเกมส์" ต่อมาได้เปลี่ยนชื่อเป็น "อเมริกากลางและแคริบเบียนเกมส์" ในปี ค.ศ. 1935
กีฬาที่จัดแข่งขัน.
ตลอดระยะเวลาที่มีการแข่งขันกีฬาอเมริกากลางและแคริบเบียนเกมส์ มีการแข่งขันกีฬาทั้งหมด 41 ชนิด ดังตารางต่อไปนี้
ประเทศที่เข้าร่วม.
รายชื่อด้านล่างเป็นประเทศที่เข้าร่วมแข่งขันในอเมริกากลางและแคริบเบียนเกมส์ 
สรุปเหรียญรางวัลตลอดกาล.
รายชื่อประเทศที่เคยได้รับเหรียญรางวัลจากการแข่งขันอเมริกากลางและแคริบเบียนเกมส์ตั้งแต่ครั้งแรกจนถึงปัจจุบัน
"อัปเดตล่าสุดในซานซัลวาดอร์ 2023
มายเซนต์เฮเลนาไอแลนด์

มายเซนต์เฮเลนาไอแลนด์  เป็นเพลงประจำภูมิภาค (อย่างไม่เป็นทางการ) ของดินแดนเซนต์เฮเลนา เนื้อร้องประพันธ์โดยเดฟ มิตเชล (Dave Mitchell) ใน ค.ศ. 1975 หลังจากการชักชวนจากชาวเซนต์เฮเลนา ในฐานะที่เป็นดินแดนโพ้นทะเลของสหราชอณาจักร และมีเพลงชาติอย่างเป็นทางการคือ "ก็อดเซฟเดอะควีน"
กีฬารักบี้ยูเนียนในโอลิมปิกฤดูร้อน

กีฬารักบี้ยูเนียนในโอลิมปิกฤดูร้อน เป็นกีฬาชิงเหรียญรางวัลของประเภทชายในกีฬาโอลิมปิกฤดูร้อนสมัยใหม่ โดยจัดแข่งขัน 4 ครั้งในการแข่งขัน 7 ครั้งแรก กีฬาดังกล่าวเปิดตัวครั้งแรกในปารีส 1900 ที่ประเทศเจ้าภาพชนะเหรียญทอง ต่อมาได้มีการนำเสนอในการแข่งขันที่ลอนดอน 1908 แอนต์เวิร์ป 1920 และ
ปารีส 1924
ไม่นานหลังจากการแข่งขันในปี ค.ศ. 1924 คณะกรรมการโอลิมปิกสากล (IOC) ได้ยกเลิกรักบี้ยูเนียนเป็นกีฬาโอลิมปิก ตั้งแต่นั้นมาก็มีความพยายามมากมายที่จะนำกีฬานี้กลับคืนสู่โปรแกรมโอลิมปิก ในเดือนตุลาคม พ.ศ. 2552 ไอโอซีได้ลงมติในการประชุมที่โคเปนเฮเกนเพื่อรวมกีฬารักบี้ 7 คนในโอลิมปิกฤดูร้อน 2016 ที่เมืองริโอเดจาเนโร รายการนี้เปิดตัวในเป็นกีฬาโอลิมปิกที่โอลิมปิกเยาวชนฤดูร้อน 2014
เพลงชาติเขตปกครองตนเองมาเดรา

เพลงชาติเขตปกครองตนเองมาเดรา  เป็นเพลงชาติอย่างเป็นทางการของมาเดรา ในโปรตุเกส ถูกนำใช้ในปี ค.ศ. 1980 ผ่านกฤษฎีการะดับภูมิภาค เลขที่12/80/M ลงวันที่ 16 กันยายน เนื้อร้องประพันธ์โดย โอเนลาส เตเซียรา (Ornelas Teixeira) และทำนองเพลงโดย เจา วิเตอร์ คอสตา(João Víctor Costa)
ตำบลสบเปิง

สบเปิง เป็นตำบลในอำเภอแม่แตง จังหวัดเชียงใหม่ มีลักษณะเป็นภูเขาสูง มีพื้นที่อยู่ในเขตอุทยานแห่งชาติดอยสุเทพ-ปุย โดยมีสถานที่ท่องเที่ยวสำคัญ คือ น้ำตกตาดเปา น้ำตกแม่เปิง และน้ำตกหมอกฟ้า
ที่ตั้งและอาณาเขต.
ตำบลสบเปิงมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
สบเปิง เป็นตำบลของอำเภอแม่แตง ประกอบด้วยชนเผ่าพื้นเมืองและชาวเขาหลายเผ่า เช่น ไทยใหญ่, ม้ง, ปากะญอ และคนเมือง โดยเฉพาะชนเผ่าไทยใหญ่หรือเงี้ยวมีมากกว่าเผ่าอื่น ได้ประกอบอาชีพตัดไม้ หาของป่า และล่าสัตว์ เพาะปลูกข้าวไว้บริโภคในครอบครัวเป็นหลัก ซึ่งเวลานี้พื้นที่ผืนนี้ล้วนแต่มีความอุดม สมบูรณ์ด้วยป่าไม้ขนาดใหญ่และสัตว์ป่านานาพันธ์ุ โดยชื่อ "สบเปิง" มาจากคำว่า สบ หมายถึง การพบกัน การบรรจบ ปลายสุดแม่น้ำหรือปากน้ำ ซึ่งเป็นจุดบรรจบระหว่างลำห้วยแม่เปิงและลำน้ำฮาว
ปี พ.ศ. 2495 นายอุดม บุญยประสพ ผู้ว่าราชการจังหวัดเชียงใหม่ พร้อมกับพลเอกเดช เดชประดิยุทธ ลงนามแทนรัฐมนตรีว่าการกระทรวงมหาดไทย ได้ประกาศแยก 5 หมู่บ้านของตำบลสบเปิง ได้แก่ หมู่ 10 บ้านป่ายางหนาด, หมู่ 11 บ้านปางมะกล้วย, หมู่ 12 บ้านผาเด็ง, หมู่ 13 บ้านป่าแป๋ และหมู่ 14 บ้านแม่เลา ไปตั้งเป็น ตำบลป่าแป๋
ปี พ.ศ. 2518 นายอาษา เมฆสวรรค์ และนายชลอ ธรรมศิริ ผู้ว่าราชการจังหวัดเชียงใหม่ พร้อมกับศาสตราจารย์พิเศษคนึง ฦาไชย รองปลัดกระทรวงมหาดไทย ได้ประกาศแยก 4 หมู่บ้านของตำบลสบเปิง ได้แก่ หมู่ 10 บ้านเมืองก๋าย, หมู่ 11 บ้านเหล่า, หมู่ 12 บ้านก๋ายน้อย และหมู่ 13 บ้านออบ ไปตั้งเป็น ตำบลเมืองก๋าย
การแบ่งเขตการปกครอง.
การปกครองส่วนภูมิภาค.
พื้นที่ตำบลสบเปิงประกอบด้วยหมู่บ้านทั้งสิ้นจำนวน 13 หมู่บ้าน มีจำนวนประชากร 7,576 คน แบ่งเป็นชาย 3,755 คน หญิง 3,821 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 3 ในอำเภอแม่แตง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลสบเปิงเดิมมีฐานะเป็นสภาตำบลสบเปิง ในปี พ.ศ. 2516 ต่อมาปี พ.ศ. 2538 สภาตำบลสบเปิงมี 13 หมู่บ้าน พื้นที่ 108.86 ตารางกิโลเมตร ประชากร 7,683 คน และ 2,173 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลสบเปิงอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลสบเปิง
ลอเมร์ด

ลอเมร์ด  เป็นเมืองและเมืองหลักของเทศมณฑลลอเมร์ด จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 21,365 คนใน 4,021 ครัวเรือน
เนื้องอกไขมัน

เนื้องอกไขมัน  เป็นเนื้องอกไม่ร้ายชนิดหนึ่งที่เจริญขึ้นมาจากเนื้อเยื่อไขมัน โดยทั่วไปแล้วมีลักษณะนุ่ม จับเคลื่อนไหวได้ และไม่เจ็บปวด ส่วนใหญ่เกิดขึ้นในชั้นใต้ผิวหนัง แต่ก็อาจพบในชั้นลึกกว่านั้นได้ ขนาดโดยทั่วไปมักไม่เกิน 5 เซนติเมตร ตำแหน่งที่พบบ่อยได้แก่ หลังส่วนบน ไหล่ และท้อง อาจพบหลายๆ อันได้
สาเหตุส่วนใหญ่ยังไม่ชัดเจน ปัจจัยเสี่ยงได้แก่ ประวัติครอบครัว ความอ้วน และการไม่ออกกำลังกาย การวินิจฉัยทำได้โดยการตรวจร่างกาย อาจมีบางครั้งที่ต้องใช้การถ่ายภาพรังสีหรือการส่งชิ้นเนื้อตรวจเพื่อยืนยันการวินิจฉัย
การรักษาส่วนใหญ่ใช้การสังเกตอาการหรือการผ่าตัดเอาเนื้องอกออก ส่วนใหญ่ไม่กลับเป็นซ้ำแต่มีบ้าง แก้ไขได้ด้วยการผ่าตัดซ้ำ โดยทั่วไปแล้วไม่สัมพันธ์กับการเกิดมะเร็ง
เนื้องอกชนิดนี้พบได้ในคนทั่วไปประมาณร้อยละ 2 มักพบในคนอายุ 40-60 ปี พบในชายมากกว่าหญิง ถือเป็นเนื้องอกของเนื้อเยื่ออ่อนที่ไม่ใช่มะเร็งที่พบบ่อยที่สุด
สโมสรฟุตบอลเมืองทอง ยูไนเต็ด ในฤดูกาล 2564–2565

การแข่งขันฟุตบอลของสโมสรฟุตบอลเมืองทอง ยูไนเต็ด ในฤดูกาล 2564–2565 เป็นฤดูกาลที่ 15 ของสโมสรในการแข่งขันฟุตบอลลีกอาชีพของสโมสร และเป็นฤดูกาลที่ 13 ต่อเนื่องในการแข่งขันไทยลีก
 "ณ วันที่ 4 มกราคม พ.ศ. 2565."
การซื้อขายและยืมตัว.
เข้า.
การซื้อขายก่อนเปิดฤดูกาล
การซื้อขายกลางฤดูกาล
ออก.
ก่อนเปิดฤดูกาล
กลางฤดูกาล
ยืมตัว ออก.
ก่อนฤดูกาล
การแข่งขัน.
ไทยลีก.
การแข่งขัน.
      ชนะ
      เสมอ
      แพ้
รีโว่ ลีกคัพ.
แมตช์.
      ชนะ
      เสมอ
      แพ้
หมายเหตุ.
<templatestyles src="Reflist/styles.css" />
อำเภอกลาง (เทศมณฑลลอเมร์ด)

อำเภอกลางของเทศมณฑลลอเมร์ด  เป็นอำเภอในเทศมณฑลลอเมร์ด จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 43,371 คนใน 9,523 ครัวเรือน อำเภอนี้มีเมืองเพียงเมืองเดียวคือลอเมร์ด และมี 3 ตำบล คือ ตำบลชอฮ์แวร์ซ, ตำบลโฮว์เม และตำบลซีกอร์
รุ้งหมอก

รุ้งหมอก  หรือบางครั้งเรียก รุ้งสีขาว เป็นปรากฏการณ์คล้ายรุ้งกินน้ำ แต่เกิดขึ้นกับหมอก รุ้งหมอกมีสีอ่อนมากเมื่อเทียบกับรุ้งกินน้ำ เนื่องจากละอองน้ำที่ก่อตัวเป็นหมอกมีขนาดเล็กมาก (เล็กกว่า 0.05 มิลลิเมตร) รุ้งหมอกมีด้านนอกเป็นสีแดง และด้านในเป็นสีน้ำเงิน
รุ้งหมอกปรากฏด้านตรงข้ามกับดวงอาทิตย์เช่นเดียวกับรุ้งกินน้ำ สาเหตุที่รุ้งหมอกมีสีอ่อนกว่ารุ้งกินน้ำมาจากละอองน้ำมีขนาดเล็กมาก ส่งผลให้ไม่สามารถผ่านและหักเหแสงจนได้สีที่เด่นชัด ดังนั้นสีของรุ้งหมอกจึงซ้อนทับและกลืนเป็นสีเดียวกันคือสีขาว ละอองน้ำเหล่านี้ยังมีส่วนทำให้รุ้งหมอกมีความหนาและปรากฏใกล้กับพื้นดินมากกว่ารุ้งกินน้ำ เนื่องจากละอองน้ำขนาดเล็กทำให้ไม่สามารถหักเหแสงได้มาก แต่ส่งผลให้แสงเลี้ยวเบนจนเกิดเป็นวงที่มีสีซ้อนทับเป็นสีขาว ซึ่งบางครั้งปรากฏเป็นวงกลม 360°
รุ้งหมอกสามารถเกิดกับเมฆและสังเกตได้จากเครื่องบิน เรียกว่า รุ้งเมฆ (cloud bow) และสามารถปรากฏในตอนกลางคืนจากแสงจันทร์ เรียกว่า รุ้งหมอกจันทรา (lunar fog bow)
วัดอุสภาราม

วัดอุสภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางวัว อำเภอบางปะกง จังหวัดฉะเชิงเทรา ที่ดินตั้งวัดมีเนื้อที่ 14 ไร่ 49 ตารางวา
วัดอุสภาราม หรือที่ประชาชนนิยมเรียก วัดบางวัว ตั้งวัดเมื่อ พ.ศ. 2304 ได้รับพระราชทานวิสุงคามสีมา เมื่อ พ.ศ. 2306 มีเจ้าอาวาสรูปแรก คือ พระปั้น ด้านการศึกษาทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2492 จนถึงปัจจุบัน และปัจจุบันมีพระครูสุทธสีลาจารคุณเป็นเจ้าอาวาสวัด
อาคารเสนาสนะที่สำคัญ ได้แก่ อุโบสถ กว้าง 8.40 เมตร ยาว 21 เมตร สร้างเมื่อ พ.ศ. 2468 เป็นอาคารครึ่งตึกครึ่งไม้ หอสวดมนต์ กุฏิสงฆ์ จำนวน 15 หลัง หอสวดมนต์และหอฉัน เป็นอาคารไม้สักทั้งหลัง ใต้ถุนสูง กว้าง 3.7 เมตร ยาว 10.59 เมตร หลังคามุงกระเบื้อง สร้างเมื่อ พ.ศ. 2469 ชั้นบนใช้เป็นหอสวดมนต์ ทำวัตรเช้า ทำวัตรเย็น ด้านล่าง ใช้เป็นหอฉัน หอระฆัง มีลักษณะทรงสูงสองชั้น ก่ออิฐถือปูน หลังคาทรงไทย มุงกระเบื้อง มีช่อฟ้าใบระกา คันทวย ใต้ทุนโปร่ง สูง 9 เมตร เป็นฝีมือช่างในท้องถิ่น สร้างเมื่อ พ.ศ. 2463 และมณฑปด้านในมีรอยพระพุทธบาทจำลอง 
ปูชนียวัตถุที่สำคัญ คือ "หลวงพ่อน้อย" เป็นพระพุทธรูปปางสะดุ้งมาร เนื้อทองสัมฤทธิ์ สร้างในสมัยอยุธยา อายุประมาณ 400–500 ปี
วัดมีเกจิอาจารย์ คือ หลวงพ่อดิ่ง ท่านได้ออกเหรียญซึ่งเป็นหนึ่งในเบญจภาคีเหรียญ และเครี่องรางของขลังจำลองรูปลิงแกะที่แกะจากรากต้นรักและรากต้นพุดซ้อน
เพลงสรรเสริญสาธารณรัฐคาเรเลีย

เพลงสรรเสริญสาธารณรัฐคาเรเลีย ได้รับการอนุมัติโดยกฎหมายเมื่อวันที่ 6 เมษายน พ.ศ. 2536 เนื้อร้องประพันธ์โดย อเล็กซานเดอร์ เบโลโบโรดอฟ และส่วนใหญ่ มาจากทำนองเพลงดั้งเดิมของฟินแลนด์เพลง "คัร์ยะลัน คุนไนล์ละ (Karjalan kunnailla)" เนื้อเพลงภาษารัสเซียประพันธ์โดย อามาส มิชิน (Armas Mishin) และ อิวาน โคสติน (Ivan Kostin); เนื้อเพลงภาษาฟินแลนด์ประพันธ์โดย มิชิน (Mishin) คนเดียวกัน เนื้อร้องภาษาคาเรเลียน ประพันธ์โดย อเล็กซานเดอร์ โวลกอฟ (Alexander Volkov) ตั้งแต่เดือนธันวาคม 2544 เนื้อเพลงเป็นภาษารัสเซียนำไปใช้อย่างเป็นภาษาทางการ
วัดบ้านหลุก (ตำบลเหมืองง่า)

วัดบ้านหลุก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองง่า อำเภอเมืองลำพูน จังหวัดลำพูน มีที่ดินตั้งวัดเนื้อที่ 7 ไร่ 1 งาน 3 ตารางวา
วัดบ้านหลุกสร้างเมื่อ พ.ศ. 2325 มีตำนานเล่าว่า เจ้าผู้ครองนครเมืองหริภุญชัยได้ยกทัพไปตีข้าศึกที่เมืองเชียงตุง ประเทศพม่า เมื่อได้รับชัยชนะจึงต้อนผู้คนจากเมืองยองกลับมายังหริภุญชัย ซึ่งมีพระภิกษุรูปหนึ่งไม่ปรากฏชื่อซึ่งอาศัยอยู่วัดหนึ่งที่มีนามว่า "วัดบ้านหลุก" ที่มีอยู่ในเมืองยอง พระภิกษุรูปนี้มีวิชาอาคมและยังได้มาตั้งวัดวาอารามขึ้นซึ่งอยู่ทางเหนือของเมืองหริภุญชัย เพื่อให้เป็นหน้าด่านตั้งรับมือข้าศึกที่เข้ามาตีเมืองหริภุญชัย วัดที่ตั้งขึ้นใหม่ได้ตั้งชื่อตามวัดที่ท่านอาศัยอยู่เดิม คือ "วัดบ้านหลุก"
เสนาสนะของวัดมีสภาพเก่าแก่แต่ยังคงสมบูรณ์ทั้งวิหาร และหอไตร หอไตรหรือหอธรรมสร้างเมื่อ จ.ศ. 1258 (พ.ศ.2429) โดยครูบาปัญญาเป็นประธานในการก่อสร้าง สร้างด้วยไม้ลักษณะเป็นอาคาร 2 ชั้น มีผังเป็นรูปสี่เหลี่ยมผืนผ้า มีใต้ถุนสูงเชื่อมต่อด้วยกุฏิที่เป็นเรือนไม้ ภายนอกอาคารประดับประติมากรรมแกะสลักไม้เป็นรูปท้าวจตุโลกบาลอยู่ทั้ง 4 มุมอาคาร หลังคามุงกระเบื้องที่เชิงชายประดับแป้นน้ำย้อย ที่สันหลังคาประดับนกหัสดีลิงค์แกะไม้ประดับกระจกจืน หน้าบันแกะสลักไม้และประดับกระจกจืน เช่นกัน ช่อฟ้าทำจากไม้บุด้วยทองเหลือง หน้าต่างใช้การเขียนลายบนชาด เป็นลายเทวดาเดินประทักษิณ ภายในหอไตรเก็บหีบธรรมบรรจุพระไตรปิฎกแบบใบลานซึ่งเป็นหีบธรรมโบราณที่เหลืออยู่ในสภาพที่สมบูรณ์ที่สุด ส่วนอุโบสถก่ออิฐถือปูนหน้าบันเป็นไม้แกะสลักวิจิตรบรรจง สภาพค่อนข้างชำรุดทรุดโทรมมาก
วัดมาลาประชาสรรค์

วัดมาลาประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาเนาะแมเราะ อำเภอเบตง จังหวัดยะลา
แต่เดิมวัดมาลาประชาสรรค์เป็นที่พักสงฆ์ ได้รับอุทิศที่ดินจากนายราดและนางขวัญ ชาวไร่ จำนวน 14 ไร่ 2 งาน เมื่อ พ.ศ 2384 โดยมีพระครูวิบูลย์ ปรีชาญาณ วัดพระธาตุบาลิง ประเทศมาเลเซีย เป็นประธานสงฆ์ ภายหลังสงครามโลกครั้งที่สองสงบลงพระครูบริหารฐานปนกิจจากวัดพุทธภูมิ มาเป็นประธานสงฆ์ระหว่าง พ.ศ. 2496–2502 ต่อมาพระเรวัติ ชาวโร เป็นประธานสงฆ์ระหว่าง พ.ศ. 2533–2544 จนทางราชการแต่งตั้งเป็นเจ้าอาวาสรูปแรก และได้รับสถานะเป็นวัดอย่างถูกต้องตามกฎหมายเมื่อวันที่ 5 ตุลาคม พ.ศ. 2537 วัดได้รับพระราชทานวิสุงคามสีมา เมื่อวันที่ 1 กันยายน พ.ศ. 2560 ปัจจุบันพระครูสันติธรรมธร (ปฏิคม) เป็นเจ้าอาวาส
คณะผู้บริหาร หจก.ชินวรยะลาก่อสร้าง หลังได้รับฉันทานุมัติจากคณะกรรมการวัดมาลาประชาสรรค์ ให้ดำเนินการจัดสร้างพระประธานในอุโบสถ โดยใช้ต้นแบบจากหลวงพ่อพระพุทธเจ้าองค์ดำ ณ เมืองนาลันทา กรุงราชคฤห์ ประเทศอินเดีย เป็นพระพุทธรูปแกะสลักจากหินแร่ ขนาดหน้าตักกว้าง 2.18 เมตร สูง 2.67 เมตร
วัดพระธาตุบาลิง

วัดพระธาตุบาลิง เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอำเภอบาลิง รัฐเกอดะฮ์ ประเทศมาเลเซีย ปัจจุบันพระสมุห์บุญเจิด ฐานงฺกโร เป็นเจ้าอาวาส
วัดพระธาตุบาลิง หรือ วัดพระธาตุ (ปาลิไล) บาลิง เป็นวัดประจำหมู่บ้านคนไทยเมื่อแรกเข้ามาตั้งถิ่นฐานในอำเภอบาลิง วัดมีเกจิอาจารย์ คือ พระวิบูลย์ ปรีชาญาณ (รื่น) มีการสร้างเหรียญของท่านเมื่อ พ.ศ. 2519 ท่านมีวิชาอีกวิชาหนึ่ง คือ ทำด้ายผูกข้อมือ
อุโบสถมีลักษณะเป็นสถาปัตยกรรมพื้นบ้านมลายู คือ มีหลังคาคลุมด้านหน้าและหลังของอุโบสถ รวมถึงโครงสร้างหลังคาแบบพื้นบ้าน แต่ผสมผสานศิลปะไทยประเพณี มีฐานบัวคว่ำบัวหงายค่อนข้างสูง มีประตูแบบอุโบสถของไทย ใบเสมาพร้อมฐานรองรับรอบอุโบสถ 8 ตำแหน่ง แต่ไม่พบกำแพงแก้ว หน้าบันด้านสกัดหน้า กรุไม้กระดานปิดตามแนวนอน บริเวณคอสองใต้หน้าบันมีลายปูนปั้นนูนต่ำ ลวดลายเหมือนลายดอก กำหนดอายุอุโบสถน่าจะสร้างก่อน พ.ศ. 2452 ทั้งนี้ยังสันนิษฐานว่าอุโบสถได้รับการบูรณะ พร้อมการสร้างหอระฆังที่มีจารึกว่า สร้าง พ.ศ. 2482
เกาะง่าม

เกาะง่าม  ตั้งอยู่ทางฝั่งตะวันออกของอ่าวไทย อยู่ในตำบลเกาะช้างใต้ อำเภอเกาะช้าง จังหวัดตราด มีพื้นที่ 0.51 ตารางกิโลเมตร เป็นเกาะที่มีแนวสันทรายคล้ายสะพานธรรมชาติเชื่อมระหว่างสองฝากเกาะ
ประวัติและที่มาของชื่อ.
ชื่อ "เกาะง่าม" ปรากฏในน่านน้ำประเทศไทย คือ ในจังหวัดตราด เกาะง่าม เป็นเกาะในกลุ่มเกาะช้าง และจังหวัดชุมพร เกาะง่ามใหญ่ เกาะง่ามเล็ก เป็นเกาะในหมู่เกาะง่าม กลุ่มเกาะชุมพร ที่มาของชื่อเกาะเหล่านี้มาจากลักษณะสัณฐานของเกาะที่เป็นแท่ง ๆ เป็นง่าม
ในปี 2525 กรมอุทยานแห่งชาติสัตว์ป่าและพันธุ์พืช ประกาศให้เกาะง่ามเป็นพื้นที่เขตอุทยานแห่งชาติในเขตอุทยานแห่งชาติหมู่เกาะช้าง ต่อมาเมื่อวันที่ 27 กรกฎาคม 2546 กรมอุทยานแห่งชาติฯ ได้นำกำลังเข้ารื้อถอนบ้านพักของรีสอร์ทแห่งหนึ่งบนเกาะ และเกิดเป็นข้อพิพาท ในเดือนมกราคม 2550 ศาลแพ่งจังหวัดตราดได้มีคำพิพากษาให้กรมอุทยานแห่งชาติออกจากพื้นที่และชดเชยค่าเสียหายบางส่วน
ภูมิประเทศ.
เกาะง่ามเป็นเกาะขนาดเล็กมีพื้นที่ 0.51 ตารางกิโลเมตร จากเหนือจรดใต้ 0.6 กิโลเมตร และจากตะวันออกไปตะวันตก 0.7 กิโลเมตร เกาะง่ามเป็นหนึ่งใน 30 กว่าเกาะในกลุ่มเกาะช้าง (Ko Kut Archipelago) อยู่ห่างจากเกาะช้างทางด้านทิศตะวันออกเฉียงใต้ประมาณ 200 เมตร ใกล้อ่าวสลักเพชร มีลักษณะเป็น 2 ง่ามคือเป็นเกาะทรงแท่งยาวสองฝากขนาบกันตามแนวนอนและเชื่อมกันด้วยคอคอดเล็ก ๆ เรียก หาดเกาะง่าม เป็นแนวสันทรายกว้างประมาณ 40 เมตร ยาวประมาณ 100 เมตร คล้ายสะพานธรรมชาติกลางทะเล
ลักษณะของเกาะที่เป็นแนวเนินเขาและปกคลุมด้วยป่าทึบสองฝากขนาบกันเป็นแนวยาวนี้ เป็่นช่องลมขนาดใหญ่และบางครั้งเป็นอันตรายต่อการแล่นเรือเล็ก โดยเฉพาะลมพัดที่ผ่านคอคอดสู่บริเวณอ่าวทางด้านใต้ในช่วงที่ลมตะวันออกเฉียงเหนือก่อตัวขึ้น ตั้งแต่เดือนพฤศจิกายนถึงปลายเดือนมกราคม
Coptothyris

Coptothyris เป็นสกุลของแบรคิโอพอดที่อยู่ในวงศ์ Terebrataliidae มีเพียงสปีชีส์เดียวคือ Coptothyris grayi.
สปีชีส์นี้พบได้ในยุโรป อเมริกาเหนือ ญี่ปุ่น
Surugathyris

Surugathyris เป็นสกุลของแบรคิโอพอดที่อยู่ในวงศ์Cancellothyrididae. The only species is Surugathyris suragaensis.
สปีชีส์ที่พบในประเทศญี่ปุ่นref name="GBIF" />
โยไควอทช์ 2

โยไควอทช์ 2 (; โรมาจิ: "Yōkai Wotchi 2"; : Yo-kai Watch 2) เป็นผลงานลำดับที่ 2 ในซีรีส์โยไควอทช์ ถูกผลิตสำหรับเครื่องนินเท็นโด 3DS วางจำหน่ายเมื่อวันที่ 10 กรกฎาคม ค.ศ. 2014 โดยแบ่งเป็นสองเวอร์ชันคือ โยไควอทช์ 2 กันโซะ (妖怪ウォッチ2 元祖) และ โยไควอทช์ 2 ฮงเกะ (妖怪ウォッチ2 本家) ต่อมาได้เพิ่มเวอร์ชัน โยไควอทช์ 2 ชินอุจิ (妖怪ウォッチ2 真打) วางจำหน่ายเมื่อวันที่ 13 ธันวาคม ปีเดียวกัน
 ภูตผีวิญญาณที่มีตั้งแต่สมัยโบราณในประเทศญี่ปุ่น ในภาคนี้ได้เพิ่มโยไครูปแบบ โคเท็นโยไค (古典妖怪) กลุ่มโยไคที่มาจากภูติผีในยุคโบราณ และ ได้เพิ่มเผ่าใหม่คือ ไคมะ (怪魔)
 เปิดตัวในภาค 2 เป็นนาฬิกาข้อมือสีน้ำเงิน ถูกประดิษฐ์โดยปู่ของตัวเอก ถูกสร้างด้วยวัสดุต่าง ๆ ประกอบด้วย โยไคเลนส์ที่ทำมาจาก "ลูกแก้วลึกลับ", โยไคเซนเซอร์ที่ทำมาจาก "กระดิ่งมงเก้" และตัวโครงนาฬิกาที่ผู้จัดการร้านโจชิโดมอบให้ นาฬิการุ่นนี้จะรูปร่างเหมือนกันทั้งของตัวเอกชายและตัวเอกหญิง
;เขตพื้นที่อาศัยซากุระ (さくら住宅街)
;ภูเขาโอโมริ (おおもり山)
;ดันดันซากะ (団々坂)
;ซากุระเซ็นทรัลซิตี้ (さくら中央シティ)
;ริมถนนโอสึไค (おつかい横丁)
;โซโยคาเซะฮิลส์ (そよ風ヒルズ)
;ซากุระ EX ทรี (さくらEXツリー) / เขตซากุรางิ (さくらぎ地区)
;มุเก็นจิโกคุ (ムゲン地獄)
;อะมิดะโกคุราคุ (アミダ極楽)
;ถนนอายาคาชิ (あやかし通り)
โยไควอทช์ 2 ชินอุจิ.
โยไควอทช์ 2 ชินอุจิ (; โรมาจิ: "Yōkai Wotchi 2 Shinuchi"; : Yo-kai Watch 2 Shinuchi) เป็นวิดีโอเกมที่ถูกผลิตสำหรับเครื่องนินเท็นโด 3DS วางจำหน่ายเมื่อวันที่ 13 ธันวาคม ค.ศ. 2014 เป็นการเพิ่มเติมเนื้อหาจากภาพยนตร์ที่ 1 "โยไควอทช์ เดอะมูฟวี่ ความลับแห่งต้นกำเนิด...เมี้ยว!" ภาคนี้มีความพิเศษคือ สามารถโอนข้อมูลเซฟจากโยไควอทช์ 2 กันโซะ / ฮงเกะมาเล่นในภาคนี้ได้
Melvicalathis

Melvicalathis เป็นสกุลของแบรคิโอพอดที่อยู่ในวงศ์Chlidonophoridae มีเพียงสปีชีส์เดียวคือ Melvicalathis macroctena.
สปีชีส์นี้พบได้ในมหาสมุทรแปซิฟิกตอนใต้
อเมริกากลางเกมส์

อเมริกากลางเกมส์  เป็นมหกรรมกีฬาหลากหลายชนิดของภูมิภาคอเมริกากลาง ซึ่งมีการจัดขึ้นในทุกสี่ปี เริ่มแข่งขันครั้งแรกในปี ค.ศ. 1973 โดยปกติจัดขึ้นหลังจากโอลิมปิกฤดูร้อน การแข่งขันให้ประเทศในอเมริกากลางที่เป็นสมาชิกขององค์การกีฬาอเมริกากลาง ("") สามารถเข้าร่วมการแข่งขันได้
กีฬาที่จัดแข่งขัน.
ตลอดระยะเวลาที่มีการแข่งขันกีฬาอเมริกากลางและแคริบเบียนเกมส์ มีการแข่งขันกีฬาทั้งหมด 26 ชนิด ดังตารางต่อไปนี้
เซเลสเชียล (การ์ตูน)

เซเลสเชียล  เป็นตัวละครที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ พวกเขาเปิดตัวในยุคสำริดของหนังสือการ์ตูนและปรากฏในสิ่งพิมพ์ของมาร์เวลเป็นเวลาสี่ทศวรรษ ตำนานของพวกเขาคือพวกเขาเป็นสมาชิกของสิ่งมีชีวิตกลุ่มแรกที่สร้างขึ้นในและโดยจักรวาลดั้งเดิม และมีส่วนในการสร้างมัลติเวิร์สที่มีอยู่ในมาร์เวลคอมิกส์ รวมถึงวิวัฒนาการของชีวิตในนั้น
เซเลสเชียลเปิดตัวในภาพยนตร์ของจักรวาลภาพยนตร์มาร์เวลเรื่อง "รวมพันธุ์นักสู้พิทักษ์จักรวาล" (2014) และปรากฏอีกครั้งในภาพยนตร์เรื่อง "ฮีโร่พลังเทพเจ้า" (2021)
วัดหลวงปากเซ

วัดหลวงปากเซ  หรือ วัดโพธิ์ระตะนะสาสะดาราม เป็นวัดในปากเซ แขวงจำปาสัก ประเทศลาว อยู่บริเวณที่แม่น้ำเซโดนไหลไปบรรจบกับแม่น้ำโขง เกิดเป็นเส้นสายน้ำสองสีที่ตัดกันระหว่างน้ำเซสีเขียวเข้มกับน้ำของหรือน้ำโขงสีน้ำตาลอ่อน
ในอดีตเป็นพระอารามที่มีความสำคัญของอาณาจักรล้านช้างฝ่ายใต้ สร้างเมื่อ พ.ศ. 2478 และเป็นที่ตั้งของโรงเรียนสอนพระปริยัติธรรม
อาคารโรงเรียนสอนพระปริยัติธรรมสร้างเมื่อ พ.ศ. 2486 โดยช่างชาวลาวชื่อ "ทิดพู" เป็นผู้ออกแบบแต่ช่างผู้ลงมือสร้างและปั้นลายประดับเป็นชาวเวียดนาม เป็นศิลปะผสมผสานวัฒนธรรมตะวันออกกับตะวันตก มีเสาเหลี่ยมและกลมแบบกรีก หัวเสาเป็นปูนปั้นลายพรรณพฤกษาแบบโครินเธียนรับกับแขนนาง (คันทวย) ปูนปั้นรูปเทพธิดาประนมมือ มีประติมากรรมปูนปั้นรูปพญานาคสองฝั่งบันไดทางขึ้นที่มีลักษณะเป็นศิลปะอันนัมหรือเวียดนาม มีเสมาศิลาจารึกอักษรธรรม
อุโบสถสร้างในเวลาไล่เลี่ยกับวิทยาลัยสงฆ์ แต่มีการบูรณะปฏิสังขรณ์ใหม่อยู่เสมอ ภายในวัดมีธาตุเจ้านายเชื้อพระวงศ์จำปาสักหลายองค์ เช่น ท่านกระต่าย โดนสโสฤทธิ์ อดีตนายกรัฐมนตรีในรัฐบาลฝ่ายอนุรักษ์นิยมก่อนการปฏิวัติของฝ่ายซ้ายในลาว ส่วนด้านหลังเป็นอาคารไม้ 2 ชั้น อยู่ติดกับแม่น้ำเซโดนใช้เป็นโรงเรียนสอนพุทธศาสนาสำหรับพระสงฆ์
มัลติเวิร์ส (มาร์เวลคอมิกส์)

มัลติเวิร์ส  เป็นจักรวาลคู่ขนานในอีกมิติหนึ่งของมาร์เวลคอมิกส์ซึ่งในมิตินั้นที่มีตัวละครหนึ่งอยู่อาจจะไม่เหมือนตัวละครในตอนนี้ เรื่องราวส่วนใหญ่เกิดขึ้นภายในจักรวาลมาร์เวลซึ่งเป็นส่วนหนึ่งของจักรวาลที่ใหญ่กว่า เริ่มด้วยประเด็นต่าง ๆ ของกัปตันบริเตน ความต่อเนื่องหลักในเนื้อเรื่องของมาร์เวลส่วนใหญ่ถูกกำหนดให้เป็น Earth-616 และมัลติเวิร์สได้รับการปกป้องโดยเมอร์ลิน แต่ละจักรวาลมีกัปตันบริเตนที่ได้รับมอบหมายให้ปกป้องเกาะอังกฤษในรูปแบบของตัวเอง ผู้พิทักษ์เหล่านี้เรียกรวมกันว่ากัปตันบริเตนคอร์ป สัญกรณ์ตัวเลขนี้ยังคงดำเนินต่อไปในซีรีส์ "Excalibur" และชื่ออื่น ๆ แต่ละจักรวาลของมัลติเวิร์สในมาร์เวลดูเหมือนจะได้รับการปกป้องโดยจอมเวทย์สูงสุดเกือบตลอดเวลา ซึ่งแต่งตั้งโดยวิชานติทรินิตี้ผู้ลึกลับเพื่อปกป้องโลกจากภัยคุกคามที่มีเวทย์มนต์ในธรรมชาติจากภายในและภายนอกและถือครองอายออฟอะกามอนโต
ต่อมา นักเขียนหลายคนจะใช้และก่อร่างมัลติเวิร์สใหม่ในชื่อเช่น "เอ็กซ์ไซล์ส", "เอ็กซ์เมน", และ "Ultimate Fantastic Four" จักรวาลใหม่จะแยกออกจากเนื้อเรื่องที่เกี่ยวข้องกับตัวละครที่เดินทางข้ามเวลาเช่น ราเชล ซัมเมอร์, เคเบิล, และ บิชอบ เนื่องจากการกระทำของพวกเขาทำให้เวลาที่บ้านเกิดของพวกเขาสลับกัน
มัลติเวิร์สยังมีบทบาทในจักรวาลภาพยนตร์มาร์เวลหรือที่รู้จักในชื่อ Earth-199999 ในการ์ตูนมัลติเวิร์ส มันได้รับการแนะนำในภาพยนตร์เรื่อง "จอมเวทย์มหากาฬ" (2016) สร้างขึ้นใน ' (2019) อ้างอิงใน ' (2019) และสร้างขึ้นเพิ่มเติมใน "โลกิ" (2021), "วอทอิฟ...?" (2021), ' (2021), "ดอกเตอร์สเตรนจ์อินมัลติเวิร์สออฟแมดเนส" (2022) และ ' (2023)
เดียร์แลนด์ออฟกายอานา ออฟริเวอส์แอนด์เพลนส์

ประวัติ.
สหราชอาณาจักรได้รวมอาณานิคมของ เบอร์บิซ (Berbice), ดีมีรารา (Demerara) และ เอสเซกิวโบ (Essequibo) ในปี ค.ศ. 1814 ให้เป็นอาณานิคมเดียว - บริติชเกียนา - และเหนือการปกครอง จนถึงปี ค.ศ. 1966 ในช่วงที่ประกาศอิสรภาพช่วงต้นทศวรรษ 1960 มีความพยายามหลายครั้งโดยคณะกรรมการของรัฐบาลในการเลือกเนื้อร้องสำหรับเพลงชาติใหม่ ในที่สุดในปี ค.ศ. 1965 ได้มีการจัดการประกวดครั้งใหม่และมีการจัดตั้งคณะกรรมการชุดใหม่ขึ้น ซึ่งประกอบด้วยบุคคลที่มี "ภูมิหลังทางวรรณกรรมและกวีที่กว้างขวาง" หลักเกณฑ์ที่กำหนดสำหรับเพลงชาติคือเพลงควรจะเป็นช่วงเดือนสิงหาคม สร้างแรงบันดาลใจให้ประชาชนรักชาติและทำให้เกิดลักษณะเฉพาะ ในขณะเดียวกันก็ไม่ต้องมีเนื้อหาที่ซับซ้อนมากพอที่จะทำให้เด็ก ๆ เข้าใจได้ ควรจะเป็นกลางทางการเมือง ทางโลก และความแตกต่างไปจากเพลงชาติของประเทศอื่น ๆ
มีการส่งผลงานเข้าประกวดทั้งสิ้น 266 ชิ้น คณะกรรมการได้จำกัดให้เหลือเพียง 40 คน และเลือกผู้เข้ารอบ 12 คนในรอบต่อไป กรรมการเลือกเนื้อเพลงที่ประพันธ์โดยอาร์ชิบัลด์ ลีโอนาร์ด ลูเกอร์ ในที่สุด ต่อมามีการจัดประกวดเป็นครั้งที่สอง เพื่อกำหนดเพลงประกอบในเนื้อเพลงดังกล่าว คณะกรรมการอีกชุดหนึ่งประกอบด้วยจำนวนร้อยคน คัดเลือกในรูปแบบบลายออดิชั่น(blind audition) ซึ่งเขาไม่สามารถเปิดเผยตัวตนของผู้ประพันธ์เพลง ดังนั้นพวกเขาจึงเลือกจากหมายเลขที่ตรงกับเพลงในแต่ละเพลงในที่สุดก็เลือกให้บทเพลงที่ประพันธ์โดย Cyril Potter 
บริบทของเนื้อเพลง.
บทแรกของ "Dear Land of Guyana, of Rivers and Plains" หมายถึงภูมิศาสตร์ของประเทศ อีกบทกลอนหนึ่งเปรียบเสมือน ประเทศกายอานาในฐานะมารดาของพลเมืองซึ่งมีหน้าที่เคารพและปกป้องเธอ
เซ็ปโซลาร์

เซ็ปโซลาร์  เป็นผู้ผลิตอุปกรณ์ติดตั้งและต่อสายดินสำหรับระบบผลิตพลังงานแสงอาทิตย์จากเซลล์แสงอาทิตย์ บริษัทก่อตั้งขึ้นโดยผู้ประกอบการและนักประดิษฐ์ แจ็ก เวสต์ ในปี พ.ศ. 2552 ในเมืองซานราฟาเอล รัฐแคลิฟอร์เนีย ในปี พ.ศ. 2556 โซลาร์ซิตีซึ่งเป็นบริษัทติดตั้งพลังงานแสงอาทิตย์รายใหญ่ที่สุดในสหรัฐในขณะนั้นได้ซื้อกิจการเซ็ปโซลาร์ เซ็ปโซลาร์ดำเนินการในฐานะหน่วยธุรกิจอิสระของโซลาร์ซิตี จนกระทั่งเทสลาอิงค์เข้าซื้อกิจการโซลาร์ซิตีในปี พ.ศ. 2559 ซึ่งเซ็ปโซลาร์ถูกรวมเข้ากับบริษัทในเครือของเทสลาเอนเนอร์ยี
นับตั้งแต่การควบรวมกิจการ เทสลาเอนเนอร์ยียังคงผลิตผลิตภัณฑ์ของเซ็ปโซลาร์จำนวนมากเพื่อใช้ในโครงการของบริษัท แต่ไม่ได้ขายอุปกรณ์ให้กับผู้ติดตั้งรายอื่น
เซ็ปโซลาร์เป็นที่รู้จักกันเป็นอย่างดีในเรื่องระบบ "ไร้ราง" (rail-less) ที่ช่วยให้ติดตั้งแผงโซลาร์เซลล์บนหลังคาได้เร็วกว่าวิธีอื่น ๆ ตามดั้งเดิม การติดตั้งแผงโซลาร์เซลล์กำหนดให้คนงานต้องติดตั้งหลังคาที่มีรางยึดเป็นอันดับแรก จากนั้นจึงติดแผงโซลาร์เซลล์เข้ากับรางเหล่านั้น เทคโนโลยีของเซ็ปโซลาร์ช่วยให้ผู้ติดตั้งสามารถติดตั้งแผงโซลาร์เซลล์โดยไม่ต้องใช้รางบนหลังคาหลายประเภท
รูปสัญลักษณ์กีฬาในโอลิมปิกฤดูร้อน 2020

รูปสัญลักษณ์กีฬาในโอลิมปิกฤดูร้อน 2020 เป็นภาพสัญลักษณ์แทนตัวหนังสือ โดยใช้ภาพกราฟิกแทนกีฬาแต่ละประเภทในการแข่งขันกีฬาโอลิมปิกฤดูร้อน 2020
รูปแบบ.
คณะกรรมการจัดการแข่งขันโตเกียว 2020 (TOCOG) ได้จัดทำรูปสัญลักษณ์กีฬาอย่างเป็นทางการของการแข่งขันกีฬาโอลิมปิกที่กรุงโตเกียว ค.ศ. 2020 เนื่องจากความจำเป็นในการสื่อสารทางสายตากับกลุ่มนักกีฬาและผู้ชมที่เป็นสากลมากขึ้น ในขณะเดียวกันก็ให้ความเคารพอย่างมากต่อต้นกำเนิดสัญลักษณ์รูปกีฬาในโอลิมปิก ซึ่งนำมาใช้ในการแข่งขันกีฬาโอลิมปิกเป็นครั้งแรกที่กรุงโตเกียวปี ค.ศ. 1964
ทีมนักออกแบบนำโดยมาซาอากิ ฮิโรมูระ  รับผิดชอบในการสร้าง "รูปสัญลักษณ์กีฬาโอลิมปิก" อย่างเป็นทางการ สิทธิ์ทั้งหมดรวมถึงลิขสิทธิ์เกี่ยวกับการผลิตรูปสัญลักษณ์อย่างเป็นทางการเป็นของ TOCOG หลังการแข่งขันกีฬาโอลิมปิกและพาราลิมปิก คาดว่าจะอยู่ภายใต้เขตอำนาจของคณะกรรมการโอลิมปิกสากล (IOC)
พิธีเปิด.
พิธีเปิดการแข่งขันกีฬาโอลิมปิกฤดูร้อน 2020 ได้รวมวิดีโอเคลื่อนไหวที่นักแสดงแสดงแทนรูปสัญลักษณ์แต่ละรูป "ไทม์เอาต์" อธิบายว่ามันเป็น "การแสดงที่ตลกและมีไหวพริบซึ่งชวนให้นึกถึงเกมโชว์ทางโทรทัศน์ที่เป็นเอกลักษณ์ของญี่ปุ่น"
สโมสรฟุตบอลบุรีรัมย์ ยูไนเต็ด ในฤดูกาล 2564–2565

การแข่งขันฟุตบอลของสโมสรฟุตบอลบุรีรัมย์ ยูไนเต็ด ประจำปี พ.ศ. 2564 – พ.ศ. 2565
การซื้อ-ขายนักเตะ.
เข้า.
 ก่อนเปิดฤดูกาล 
 กลางฤดูกาล 
ออก.
 ก่อนเปิดฤดูกาล 
 กลางฤดูกาล 
ผู้เล่นที่ไม่เคยได้ลงสนามสักนัดจะไม่นับรวมในรายชื่อนี้.
นับรวมการแข่งขันอย่างเป็นทางการทั้งหมด. รายชื่อเป็นไปตามหมายเลขเสื้อในกรณีที่จำนวนประตูเท่ากัน. 
#เปลี่ยนทาง ผู้เล่นที่ย้ายออกจากสโมสรระหว่างฤดูกาล.
 "ณ วันที่ 29 พฤษภาคม พ.ศ. 2565"
 "ณ วันที่ 29 พฤษภาคม พ.ศ. 2565"
หมายเหตุ.
<templatestyles src="Reflist/styles.css" />
กาแล็กติกอามส์เรซ

กาแล็กติกอามส์เรซ  เป็นวิดีโอเกมแนวสเปซชูตเตอร์ที่เปิดตัวครั้งแรกใน ค.ศ. 2010 โดยสตูดิโอเอโวลูชันนารีเกมส์สัญชาติอเมริกันร่วมกับเอโวลูชันนารีคอมเพลกซิตีรีเสิร์ชกรุปแอตยูซีเอฟ (EPlex)
รูปแบบการเล่น.
"กาแล็กติกอามส์เรซ"เป็นเกมแบบผสมสเปซชูตเตอร์และเกมแอ็กชันเล่นตามบทบาท ที่มีโหมดผู้เล่นเดี่ยว, ร่วมมือกัน และผู้เล่นปะทะผู้เล่นบนเซิร์ฟเวอร์เฉพาะสำหรับผู้เล่นสูงสุด 32 คน โดยผู้เล่นขับยานอวกาศ, ทำลายศัตรู, รับเงินและประสบการณ์, เพิ่มเลเวล, ค้นหาไอเทม และอัปเกรดยานของพวกเขา คุณสมบัติหลักที่ทำให้"กาแล็กติกอามส์เรซ"แตกต่างจากเกมแนวสเปซชูตเตอร์อื่น ๆ คือระบบการสุ่มสร้างขึ้นอย่างเป็นระบบ (PCG) ที่สร้างอาวุธระบบอนุภาคที่ไม่เหมือนใคร เกมดังกล่าวพยายามสร้างอาวุธที่ผู้เล่นจะชอบตามสถิติการใช้อาวุธที่มีอยู่โดยใช้ขั้นตอนวิธีเชิงวิวัฒนาการนิวโรเอโวลูชันของทอพอโลยีเสริม ทั้งนี้ "กาแล็กติกอามส์เรซ"เป็นหนึ่งในวิดีโอเกมแรกสุดที่รวมการสร้างเนื้อหาตามขั้นตอนที่ขับเคลื่อนโดยตัวเลือกของผู้เล่นโดยอัตโนมัติและโดยนัย
แพลตฟอร์ม.
เกมนี้เดินเครื่องในระบบวินโดวส์ท่านั้นเพราะใช้เฟรมเวิร์กไมโครซอฟท์ เอกซ์เอ็นเอ สำหรับกราฟิกและเสียง ซึ่งเวอร์ชันเริ่มต้นได้รับการเผยแพร่ฟรีใน ค.ศ. 2010 ส่วนเวอร์ชันเชิงพาณิชย์พร้อมให้ใช้งานผ่านสตีมและเดซูราใน ค.ศ. 2012 ขณะนี้ผู้พัฒนากำลังทำส่วนต่อประสานกับผู้ใช้ซ้ำ เนื่องจากแพลตฟอร์มไมโครซอฟท์ เอกซ์เอ็นเอ ถูกปิดโดยบริษัทไมโครซอฟท์ ผู้พัฒนามีแนวโน้มที่จะเปลี่ยนไปใช้มอโนเกม ซึ่งเป็นการใช้งานโอเพนซอร์ซของเอกซ์เอ็นเอ
การตอบรับและรางวัล.
"กาแล็กติกอามส์เรซ"เข้ารอบสุดท้ายในการแข่งอินดีเกมชาลเลนจ์ ค.ศ. 2010 ส่วนเอกสารที่มีรายละเอียดเกี่ยวกับขั้นตอนวิธีเชิงวิวัฒนาการอาวุธของเกมได้รับรางวัลเอกสารยอดเยี่ยมจากไออีอีอี คอนเฟอเรนซ์ออนคอมพิวเทชันแนลอินเทลลิเจนต์แอนด์เกมส์ และเกมเวอร์ชันแรก ๆ ได้รับรางวัลพิเศษที่ได้รับการคัดเลือกจากทีมงานของเอไอเกมเดฟ.คอม
นูนาร์ปุต อูต็อกการ์ซูวังงอราวิต

นุนาร์ปปุต อุต็อกการ์สซุอังงอระวิต (,) เป็นเพลงชาติกรีนแลนด์ รัฐปกครองตนเองของราชอาณาจักรเดนมาร์ก เนื้อร้องประพันธ์โดยเฮนนิง ยาคอป เฮนริค ลูนด์ (Henning Jakob Henrik Lund) ใน ค.ศ. 1912 ก่อนนำมาใช้อย่างเป็นทางการใน ค.ศ. 1916 ภายหลังโจนาธาน ปีเตอร์เซ็น (Jonathan Petersen) ประพันธ์ดนตรีขึ้นใน ค.ศ. 1937
ภายหลัง รัฐบาลยอมรับให้เพลง"นูนาอาซีลาซอก" เพลงกลุ่มชาติพันธุ์ของชาวกาลาลลิตที่ปกครองตนเอง ให้เป็นเพลงชาติอย่างเป็นทางการใน ค.ศ. 1979
เนื้อร้อง.
ในเพลงฉบับสั้น หลังร้องบทที่ 1 และ 2 แล้ว มักจะร้องต่อด้วยบทที่ 5
นูนาอาซีลาซอก

"นูนาอาซีลาซอก" (,) เป็นเพลงกรีนแลนด์ที่ใช้เป็นเพลงชาติพันธุ์ของชาวกาลาลลิตที่ปกครองตนเองในกรีนแลนด์ รัฐบาลยอมรับเพลงนี้อย่างเป็นทางการใน ค.ศ. 1979 ทั้งเนื้อร้องและทำนองได้รับการประพันธ์จาก Jonathan Petersen ผู้แต่ง"นูนาร์ปุต อูต็อกการ์ซูวังงอราวิต" เพลงชาติกรีนแลนด์ที่ใช้งานใน ค.ศ. 1916
ลอนดอน (รัฐออนแทรีโอ)

ลอนดอน (สะกด) เป็นเมืองในรัฐออนแทรีโอตะวันตกเฉียงใต้ ประเทศแคนาดา ซึ่งมีประชากรตามสำมะโนแคนาดาประจำปี 2016 ที่ 383,822 คน
ศัพทมูลวิทยา.
จอห์น เกรฟส์ ซิมโค (John Graves Simcoe) ตั้งชื่อเมืองลอนดอนตามเมืองหลวงของประเทศอังกฤษ โดยยังตั้งชื่อแม่น้ำของเมืองเป็นชื่อเดียวกันกับแม่น้ำในลอนดอนของประเทศอังกฤษใน ค.ศ. 1793 ซิมโคตั้งใจให้ลอนดอนเป็นเมืองหลักของแคนาดาตอนบน แต่กาย คาร์ลตัน (ผู้ว่าการดอร์เชสเตอร์) ปฏิเสธแผนนี้หลังสงครามใน ค.ศ. 1812 แต่ยอมรับทางเลือกที่สองของซิมโคว่าให้เลือกโทรอนโตแทน ซึ่งในวันที่ 1 กรกฎาคม ค.ศ. 1867 ถูกยกสถานะเป็นเมืองหลักของรัฐออนแทรีโอในสมาพันธรัฐแคนาดา
ภูมิศาสตร์.
ภูมิอากาศ.
อุณหภูมิสูงสุดเท่าที่เคยบันทึกมาคือ ในวันที่ 6 สิงหาคม ค.ศ. 1918 และอุณหภูมิต่ำสุดเท่าที่เคยบันทึกมาคือ ในวันที่ 20 มกราคม ค.ศ. 1892
ประชากร.
จากสำมะโน ค.ศ. 2016 กลุ่มชาติพันธุ์หลักในลอนดอน รัฐออนแทรีโอคือ อังกฤษ (28.4%), แคนาดา (25.8%), สกอต (20.9%), ไอริช (19.8%), เยอรมัน (11.6%), ฝรั่งเศส (9.6%), ดัตช์ (6.3%), อิตาลี (5.0%), โปแลนด์ (4.4%), และหมู่เกาะบริติช (3.4%) ชนกลุ่มน้อยที่มีสัดส่วนประชากรร้อยละ 16 คือ อาหรับ (2.8%), ชนผิวดำ (2.5%), เอเชียใต้ (2.4%) และจีน (2.2%) ส่วนร้อยละ 2.4 คือคนพื้นเมือง
รายงานจากสำมะโน ค.ศ. 2011 ชาวลอนดอนส่วนใหญ่นับถือศาสนาคริสต์ร้อยละ 62.8 ของประชากร (โรมันคาทอลิก: 27.0%, โปรเตสแตนต์: 25.0%, นิกายอื่น ๆ: 9.0%) และศาสนาอื่น ๆ ได้แก่อิสลาม (4.4%), พุทธ (0.8%), ฮินดู (0.8%) และยูดาห์ (0.5%) ส่วนร้อยละ 29.9 ของประชากรไม่มีศาสนา
รายชื่อวัดไทยในประเทศมาเลเซีย

วัดไทยและสำนักสงฆ์ในประเทศมาเลเซีย มีอยู่ใน 8 รัฐของประเทศมาเลเซีย คือ รัฐยะโฮร์ รัฐเกอดะฮ์ รัฐกลันตัน รัฐปีนัง รัฐเประ รัฐปะลิส รัฐเซอลาโงร์ และรัฐซาราวัก วัดส่วนใหญ่สังกัดมหานิกาย มีเพียงวัดสันติวนารามในรัฐยะโฮร์ที่สังกัดธรรมยุติกนิกาย 
วัดไทยในมาเลเซียอยู่ในการกำกับดูแลของมหาเถรสมาคมคณะสงฆ์ไทย โดยสำนักงานกำกับดูแลพระธรรมทูตไปต่างประเทศ เป็นหน่วยงานที่รับผิดชอบ แต่อย่างไรก็ตามเนื่องจากอยู่นอกราชอาณาจักรไทย ไม่ได้อยู่ภายใต้ พ.ร.บ.คณะสงฆ์ พ.ศ. 2505 และมิใช่นิติบุคคลตามกฎหมายไทย อยู่ในศาสนูปถัมภ์ของสุลต่านเจ้าผู้ปกครองรัฐ กฎหมายประเทศมาเลเซีย
ต่อไปนี้คือรายชื่อวัดในประเทศมาเลเซียจำแนกตามรัฐ
แคร์รอต

แคร์รอต (ชื่อวิทยาศาสตร์: "Daucus carota" subsp. "sativus") เป็นผักจำพวกรากที่โดยทั่วไปมีสีส้ม แต่ก็ปรากฏพันธุ์ปลูกสีม่วง ดำ แดง ขาว และเหลืองด้วย ทั้งหมดนี้ได้รับการปรับปรุงพันธุ์มาจากแคร์รอตป่า ("Daucus carota") ซึ่งมีถิ่นกำเนิดอยู่ในยุโรปและเอเชียตะวันตกเฉียงใต้
การผลิต.
ใน ค.ศ. 2018 ผลผลิตของแคร์รอต (รวมกับหัวผักกาด) ทั่วโลกอยู่ที่ 40 ล้านตัน โดยจีนผลิตร้อยละ 45 ของทั้งโลก (ตาราง) ส่วนประเทศที่เป็นฐานผลิตชั้นนำคือสหรัฐ, อุซเบกิสถาน และรัสเซีย
การเก็บ.
แคร์รอตสามารถเก็บในดู้เย็นได้ไม่กี่เดือน หรือในที่หนาวชื้นทั้งฤดูหนาว สำหรับการเก็บในระยะยาว แคร์รอตที่ยังไม่ล้างสามารถใส่ในถังในชั้นทราย ทรายกับเปลือกไม้ครึ่งต่อครึ่ง หรือในดิน ช่วงอุณหภูมิที่ดีที่สุดคือ
วัดโพธิวิหาร

วัดโพธิวิหาร หรือ วัดยามู เป็นวัดไทยสังกัดคณะสงฆ์ฝ่ายมหานิกาย ตั้งอยู่ในบ้านยามู อำเภอตุมปัต รัฐกลันตัน ประเทศมาเลเซีย เป็นหนึ่งใน 25 วัดไทยในอำเภอตุมปัตและเป็นหนึ่งในวัดที่มีชื่อเสียงที่สุดของมาเลเซีย เป็นหนึ่งในสี่ที่กระทรวงการท่องเที่ยวให้เป็นสถานที่ท่องเที่ยวของรัฐกลันตัน
วัดโพธิวิหารตั้งเมื่อ พ.ศ. 2516 โดยพระครูประศาสน์ประชากร (ฟ่า ฉันทะธัมโม) สิ่งที่มีชื่อเสียงของวัดคือ เป็นที่ประดิษฐานพระนอนยาว 40 เมตร สูง 11 เมตร กว้าง 9 เมตร ซึ่งก่อสร้างเมื่อ พ.ศ. 2518 สร้างแล้วเสร็จเมื่อ พ.ศ. 2522 ถือเป็นพระนอนหนึ่งในสององค์ของประเทศ และเป็นพระนอนที่ใหญ่ที่สุดในเอเชียตะวันออกเฉียงใต้ แต่ภายหลังมีขนาดเป็นรองพระนอนที่วัดเชาะทะจี้ ประเทศพม่า ที่มีความยาว 66 เมตร
เทศมณฑลแอฮ์วอซ

แอฮ์วอซ  เป็นเทศมณฑลในจังหวัดฆูเซสถาน ประเทศอิหร่าน โดยมีแอฮ์วอซเป็นเมืองหลัก จากสำมะโน พ.ศ. 2549 เทศมณฑลนี้มีประชากร (รวมส่วนที่แยกออกไปเป็นเทศมณฑลบอวีในภายหลัง) 1,317,377 คนใน 274,296 ครัวเรือน; ถ้าตัดส่วนนั้นออกไปจะเหลือประชากร 1,127,230 คนใน 239,666 ครัวเรือน เทศมณฑลนี้แบ่งออกเป็น 2 อำเภอ คือ อำเภอกลางและอำเภอแฮมีดีเย และมี 2 เมือง คือ แอฮ์วอซและแฮมีดีเย
กองทัพโปแลนด์ในตะวันออก

กองทัพโปแลนด์ในตะวันออก, ยังถูกเรียกว่า กองทัพโปแลนด์ในสหภาพโซเวียต เป็นกองทัพโปแลนด์ที่ถูกก่อตั้งขึ้นในสหภาพโซเวียตในสงครามโลกครั้งที่สอง
มีอยู่สองกองทัพที่ถูกก่อตั้งแยกจากกันและในช่วงเวลาที่แตกต่างกัน กองทัพแอนเดอร์ถูกก่อตั้งในช่วงครึ่งหลังของปี ค.ศ. 1941 ซึ่งภักดีต่อรัฐบาลพลัดถิ่นโปแลนด์ ภายหลังปฏิบัติการบาร์บาร็อสซาและข้อตกลงซิกอร์สกี-เมยสกี ระหว่างโปแลนด์-โซเวียตที่มีผลตามมา เป็นการประกาศนิโทษกรรมสำหรับพลเมืองชาวโปแลนด์ในสหภาพโซเวียต ซึ่งทำให้เกิดการรวมตัวกันของหน่วยกองกำลังทหารโปแลนด์เท่าที่เป็นไปได้<ref name="https://direct.mit.edu/isec/article/46/1/147/102854/Leaning-on-Legionnaires-Why-Modern-States-Recruit"></ref> ในปี ค.ศ. 1942 กองทัพแอนเดอร์ได้อพยพไปยังอิหร่านและย้ายไปอยู่ในกองบัญชาการของฝ่ายสัมพันธมิตรตะวันตก กลายเป็นที่รู้จักกันคือ กองทัพน้อยโปแลนด์ที่ 2 และต่อสู้รบกับกองทัพนาซีเยอรมันในช่วงการทัพอิตาลี รวมทั้งยุทธการที่มอนเต คาสซิโน
จากชาวโปแลนด์ที่ยังคงอยู่ในสหภาพโซเวียต กองพลทหารราบตาแดอุช กอชชุชกอที่ 1 ของโปแลนด์ได้ถูกก่อตั้งขึ้นในเดือนพฤษภาคม ค.ศ. 1943 มันได้ถูกขยายเพิ่มเติมและจัดระเบียบใหม่จนออกมาเป็นกองทัพโปแลนด์ที่หนึ่ง(กองทัพเบอร์ลิน) และกองทัพโปแลนด์ที่สอง พวกเขาร่วมกันก่อตั้งกองทัพประชาชนโปแลนด์ (Ludowe Wojsko Polskie, LWP); ซึ่งต่อสู้รบในแนวรบด้านตะวันออกภายใต้กองบัญชาการโซเวียตตลอดไปจนถึงยุทธการที่เบอร์ลิน<ref name="https://direct.mit.edu/isec/article/46/1/147/102854/Leaning-on-Legionnaires-Why-Modern-States-Recruit"></ref> เช่นเดียวกับสถาบันโปแลนด์ที่นำโดยคอมมิวนิสต์อื่น ๆ กองทัพประชาชนจะดำเนินการในการเป็นปรปักษ์กับรัฐบาลพลัดถิ่นโปแลนด์
หลังสงคราม กองทัพประชาชนโปแลนด์ได้กลายเป็นกองทัพของโปแลนด์ที่ถูกปกครองโดยคอมมิวนิสต์
สตีเวน พริวอิต

สตีเวน พริวอิต (เกิดใน ค.ศ. 1984) เป็นผู้แก้ไขวิกิพีเดียชาวอเมริกันที่มีจำนวนแก้ไขมากที่สุดในวิกิพีเดียภาษาอังกฤษ: โดยมีมากกว่า 4 ล้านครั้ง และยังสร้างบทความมากกว่า 34,000 บทความ ซึ่งวารสาร"ไทม์"จัดให้เขาเป็นหนึ่งใน 25 ผู้มีอิทธิพลที่สุดในอินเทอร์เน็ตใน ค.ศ. 2017 
พริวอิตแก้ไขบทความภายใต้นามแฝง Ser Amantio di Nicolao ซึ่งอิงถึงตัวประกอบในโอเปร่า"จันนี สกิกกิ"โดยจาโกโม ปุชชีนีใน ค.ศ. 1918 เขาต่อสู้ต่ออคติเชิงระบบในวิกิพีเดียเพื่อสนับสนุนผู้หญิงผ่านโครงการ 
ชีวิตช่วงต้นและการศึกษา.
พริวอิตเกิดในช่วง ค.ศ. 1984 ที่แซนแอนโทนีโอ รัฐเท็กซัส เป็นลูกคนเดียวของแอลลา พริวอิต ผู้อพยพชาวรัสเซียเชื้อสายยิวกับดอนัลด์ พริวอิตจากริชมอนด์ รัฐเวอร์จิเนีย พ่อแม่ของเขาพบกันตอนเป็นครูในฐานทัพอากาศแลกแลนด์ใกล้กับแซนแอนโทนีโอ
ใน ค.ศ. 2002 พริวอิตจบการศึกษาจากโรงเรียนเซนต์สตีเฟนแอนด์เซนต์แอกเนสที่อเล็กซานเดรีย รัฐเวอร์จีเนีย แล้วเข้าศึกษาต่อที่วิทยาลัยวิลเลียมแอนด์แมรี และจบการศึกษาใน ค.ศ. 2006 ด้วยวุฒิประวัติศาสตร์ศิลป์วิทยา
การแก้ไขวิกิพีเดีย.
พริวอิตเริ่มแก้ไขในวิกิพีเดียใน ค.ศ. 2004 โดยบทความแรกของเขาคือปีเตอร์ ฟรานซิสโก วีรบุรุษสงครามปฏิวัติชาวโปรตุเกสที่มีฉายาว่า "เวอร์จีเนียเฮอร์คิวลิส" ผู้เป็น"ปู่ของทวดของทวดฝ่ายพ่อ"ของพริวอิต เขาสร้างบัญชีปัจจุบันตอนยังศึกษาที่วิทยาลัยวิลเลียมแอนด์แมรีใน ค.ศ. 2006 จนถึงเดือนกุมภาพันธ์ ค.ศ. 2019 พริวอิตได้แก้ไขในวิกิพีเดียมากกว่า 3 ล้านครั้ง ซึ่งมากกว่าผู้แก้ไขคนอื่นในวิกิพีเดียภาษาอังกฤษ และในเดือนกุมภาพันธ์ ค.ศ. 2021 เขาได้แก้ไขมากกว่า 4 ล้านครั้ง โดยแซงจัสติน คแนป อดีตผู้แก้ไขมากที่สุดใน ค.ศ. 2015 พริวอิตเชื่อว่าเขาเป็นคนที่แก้ไขในวิกิพีเดียคนแรกในเดือนมิถุนายน ค.ศ. 2004 รวมไปถึงการสร้างบทความเกี่ยวกับผู้หญิงมากกว่า 600 อัน เพื่อปิดช่องว่างทางเพศในเว็บไซต์ ในวันที่ 13 มกราคม ค.ศ. 2021 พริวอิตได้ในบทความเดธบรีธิง (Death Breathing)
กองทัพโปแลนด์ในตะวันตก

กองทัพโปแลนด์ในตะวันตก  หมายถึงกองทัพโปแลนด์ที่ถูกก่อตั้งขึ้นเพื่อต่อสู้รบอยู่เคียงข้างฝ่ายสัมพันธมิตรตะวันตกกับนาซีเยอรมนีและประเทศพันธมิตรฝ่ายอักษะในสงครามโลกครั้งที่สอง ยังมีอีกกองทัพโปแลนด์ที่ถูกก่อตั้งขึ้นภายในดินแดนโซเวียตเช่นกัน คือกองทัพโปแลนด์ในตะวันออก
ในการก่อตั้ง ซึ่งภักดีต่อรัฐบาลพลัดถิ่นโปแลนด์ ซึ่งก่อตั้งขึ้นเป็นครั้งแรกในฝรั่งเศสและดินแดนในตะวันออกกลาง ภายหลังจากโปแลนด์พ่ายแพ้และถูกยึดครองโดยเยอรมนีและสหภาพโซเวียตในเดือนกันยายน ค.ศ. 1939 ภายหลังฝรั่งเศสถูกยึดครองในเดือนมิถุนายน ค.ศ. 1940 การก่อตั้งได้ถูกสร้างขึ้นมาใหม่ในสหราชอาณาจักร มีส่วนในการสนับสนุนอย่างมากต่อการทำสงคราม กองทัพโปแลนด์ในตะวันตกประกอบไปด้วยกองทัพบก กองทัพอากาศ และกองทัพเรือ ในไม่ช้าชาวโปแลนด์ก็กลายเป็นทหารจู่โจม(shock troops) ในภารกิจฝ่ายสัมพันธมิตร โดยเฉพาะอย่างยิ่งในยุทธการที่มอนเต กาซิโนในช่วงการทัพอิตาลี ซี่งธงโปแลนด์ได้ถูกปักไว้บนยอดแอบบีย์ที่กลายเป็นซากปรักหักหัง เมื่อวันที่ 18 พฤษภาคม ค.ศ. 1944 เช่นเดียวกับในยุทธการที่โบโลญญาและยุทธการที่อันโคนา (ทั้งสองสมรภูมิอยู่ในอิตาลี) และเนินเขา 262 ในฝรั่งเศส ปี ค.ศ. 1944 กองทัพโปแลนด์ในตะวันตกได้ถูกยุบภายหลังสงคราม ในปี ค.ศ. 1947 โดยมีเหล่าอดีตทหารหลายคนถูกบังคับให้ต้องลี้ภัย
วัดสันกำแพง (จังหวัดลำพูน)

วัดสันกำแพง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะกอก อำเภอป่าซาง จังหวัดลำพูน มีเนื้อที่ 1 ไร่ 90 ตารางวา
ตามเอกสาร "ประวัติวัดทั่วราชอาณาจักร" กล่าวว่า วัดสันกำแพงแต่เดิมเป็นวัดร้าง ต่อมาประมาณ พ.ศ. 2190 ได้มีชาวบ้านมาแผ้วถางป่าเพื่อทำไร่ทำสวน ได้พบว่ามีวัดที่มีกำแพงซ้อนกันถึง 3 ชั้น ส่วนสิ่งก่อสร้างอื่น ๆ ได้หักพังหมดแล้ว จึงมีความประสงค์ที่จะปฏิสังขรณ์ขึ้นเป็นวัดใหม่อีกครั้งเมื่อ พ.ศ. 2220 โดยได้นิมนต์ครูบาอุปละ วัดหนองเงือก มาเป็นประธานในการบูรณะ ได้รับพระราชทานวิสุงคามสีมาเมื่อ พ.ศ. 2225 วัดได้รับการขึ้นทะเบียนโบราณสถาน เมื่อวันที่ 20 พฤษภาคม พ.ศ. 2541 และประกาศเป็นมรดกจังหวัดลำพูนเมื่อวันที่ 19 กุมภาพันธ์ พ.ศ. 2556
อาคารและเสนาสนะที่สำคัญ ได้แก่ วิหาร เจดีย์สร้างประมาณพุทธศตวรรษที่ 24 ปัจจุบันมีสภาพสมบูรณ์ อุโบสถที่เป็นอุทกสีมา (อุโบสถล้อมด้วยน้ำ) และหอไตรก่อสร้างด้วยไม้ทั้งหลังซึ่งเป็นหอไตรกลางสระน้ำที่เป็นศิลปะล้านนาสมัยพุทธศตวรรษที่ 24 มีความสวยงามและสมบูรณ์มาก หลังคาลดหลั่นอย่างสวยงาม กรอบหน้าจั่วเป็นตัวนาค นอกจากนี้ยังมีลวดลายไม้แกะสลักซึ่งประดับกระจกอย่างงดงาม
วัดนิคมพัฒนาราม (จังหวัดสตูล)

วัดนิคมพัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนิคมพัฒนา อำเภอมะนัง จังหวัดสตูล
วัดนิคมพัฒนาราม หรือ วัดผัง 7 ประกาศตั้งเป็นวัดเมื่อ พ.ศ. 2528 โดยเริ่มตั้งเป็นสำนักสงฆ์เมื่อ พ.ศ. 2507 มีพระมหากระจ่าง ฐิตธมฺโม อดีตเจ้าคณะอำเภอเมืองสตูล เป็นผู้ริเริ่มและนิมนต์พระสงฆ์มาอยู่อาศัยในที่ดินจัดสรรของกรมประชาสงเคราะห์ นิคมพัฒนาภาคใต้ ได้รับพระราชทานวิสุงคามสีมา เมื่อ พ.ศ. 2536 เขตวิสุงคามสีมากว้าง 40 เมตร ยาว 80 เมตร เป็นวัดจัดอุทยานทางการศึกษาเมื่อ พ.ศ. 2552 เป็นวัดพัฒนาตัวอย่างเมื่อ พ.ศ. 2544 วัดส่งเสริมสุขภาพของจังหวัดสตูลเมื่อ พ.ศ. 2551 วัดมีวิหารรัตนะชาติ ที่สร้างด้วยจตุคามทั้งหลัง
วัดมีไหโบราณเชื่อว่ามีอายุไม่น้อยกว่า 1,300 ปี หลังจากได้มีโยมนำมาถวายให้ไว้เพื่อเป็นของที่ระลึก มี "พระรอดมหาวัน" เกาะติดไหอยู่ที่เชื่อว่าผ่านอุณหภูมิร้อนเย็นจนกลายจากเนื้อดินเป็นเนื้อเหล็กสนิมแข็งติดไหจนยากจะแกะออก ที่สามารถแกะออกได้จริงได้เพียงแค่ 1 องค์เท่านั้น ส่วนอีก 5 องค์ที่ติดบริเวณไหและฝาของไหไม่สามารถงัดออกมาได้
วัดสลักเพชร

วัดสลักเพชร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะช้างใต้ อำเภอเกาะช้าง จังหวัดตราด ที่ดินตั้งวัดมีเนื้อที่ 7 ไร่ มีที่ธรณีสงฆ์ จำนวน 4 แปลง เนื้อที่ 11 ไร่
วัดสลักเพชรตั้งเมื่อ พ.ศ. 2449 มีชาวบ้านช่วยกันสร้างที่พักสงฆ์ขึ้นมาที่บ้านนาใน แต่เนื่องจากพื้นที่นั้นมีลมพัดแรงมากจนเป็นเหตุให้หลังคาอาคารเสียหาย และขาดแคลนน้ำดื่มด้วย จึงได้ย้ายมาสร้างตรงกลางหมุ่บ้านโดยมี คุณเชื่อม พันธ์เพ็ญ บริจาคที่ดินริมทะเลบนพื้นที่ราว 2 ไร่เศษ ต่อมาในสมัย อาจารย์พิมพ์ ได้เริ่มสร้างอุโบสถ มี คุณพื้น สลักเพชร เป็นผู้บริจาคทรัพย์ และได้ตั้งเป็นวัดเมื่อ พ.ศ. 2449 ใช้ชื่อวัดตามสกุลผู้บริจาคทรัพย์ ได้รับพระราชทานวิสุงคามสีมาเมื่อ พ.ศ. 2467 เขตวิสุงคามสีมา กว้าง 13 เมตร ?ยาว 20 เมตร ปัจจุบัน การศึกษาได้เปิดสอนโรงเรียนพระปริยัติธรรมแผนกธรรม ภายในวัดมีนพิพิธภัณฑ์ ที่ได้รวบรวมวัตถุ ของใช้ สมัยโบราณและมีการจัดนิทรรศการเหตุการณ์ยุทธนาวีเกาะช้างเมื่อ 17 มกราคม พ.ศ. 2484 ไว้ด้วย ภายในพิพิธภัณธ์มีภาพฝาผนังเป็นเรื่องราวการเสด็จประพาสต้นของรัชกาลที่ 5 มาที่เกาะช้าง
อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 16 เมตร สร้างเมื่อ พ.ศ. 2440 อุโบสถหลังใหม่ภายในประดิษฐานพระพุทธชินราชจำลอง ศาลาการเปรียญ ศาลาบำเพ็ญกุศล ปูชนียยวัตถุ มีพระพุทธรูปปางสมาธิ "หลวงพ่อเพชร" ขนาดหน้าตัก กว้าง 65 เซนติเมตร สูง 113 เซนติเมตร เนื้อสำริดศิลปะรัตนโกสินทร์
วัดโนนป่าเลา

วัดโนนป่าเลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยาง อำเภอน้ำยืน จังหวัดอุบลราชธานี มีเนื้อที่ 58 ไร่ 2 งาน 55 ตารางวา 
วัดโนนป่าเลาตั้งวัดเมื่อวันที่ 29 กันยายน พ.ศ. 2543 เดิมสภาพวัดเป็นป่าทึบ ชาวบ้านเห็นว่าสัปปายะเหมาะที่จะสร้างวัดเพื่อให้เป็นที่พักพระสงฆ์ที่จรมา ซึ่งบางปีก็มีพระมาจำพรรษา บางปีก็ว่างเว้นไป ได้พัฒนาาตามลำดับจน พ.ศ. 2543 ได้ตั้งเป็นวัดขึ้นอย่างถูกต้องตามกฎหมาย
อาคารเสนาสนะภายในวัด ได้แก่ ศาลาการเปรียญ สร้างแล้วเสร็จเมื่อ พ.ศ. 2531 หอและสระพระคัมภีร์ พระไตรปิฎก ปูชนียวัตถุ ได้แก่ พระพุทธรูปหินอ่อนสร้างเมื่อ พ.ศ. 2551 พระสีวลีสร้างเมื่อ พ.ศ. 2551 พระพุทธรูปใหญ่ พระปฐมโครตชัยโย พระพุทธรูปยืนอุ้มบาตรประธานพร ประทับรอยพระบาท บาตรใหญ่เจดีย์อัฐบริบาร รอยพระพุทธหัตคู่ และพระประธานที่ศาลาการเปรียญ
Chilognatha

Chilognatha เป็นชั้นย่อยของชั้น Diplopoda ซึ่งบรรจุกิ้งกือที่ยังไม่สูญพันธ์ุไว้ถึง 12,000 สปีชีส์
อนุกรมวิธาน.
การจัดจำแนก Chilognatha ด้านล่างใช้หลักของ Shear, 2011 และ Shear & Edgecombe, 2010 (สำหรับกลุ่มที่สูญพันธ์ุแล้ว) การศึกษาทางแคลดิสติกส์และโมเลกุลในปัจจุบันขัดแย้งกับระบบการจัดจำแนกแบบดั้งเดิมดังกล่าว และโดยเฉพาะตำแหน่งทางอนุกรมวิธานของอันดับ Siphoniulida กับ Polyzoniida ซึ่งยังไม่มีตำแหน่งที่แน่ชัด การจัดตำแหน่งของกลุ่มที่สูญพันธุ์ไปแล้ว (†) ซึ่งทราบจากเพียงซากดึกดำบรรพ์ เป็นตำแหน่งชั่วคราวและยังไม่ได้ข้อสรุป แต่ละชื่อกำกับอ้างอิงถึงชื่อของผู้ที่บัญญัติหรือให้นิยามชื่อกลุ่มนั้น แม้ว่าตำแหน่งแต่เดิมต่างจากในปัจจุบันก็ตาม
วัดวังกระแจะ (จังหวัดกาญจนบุรี)

วัดวังกระแจะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังกระแจะ อำเภอไทรโยค จังหวัดกาญจนบุรี ที่ดินตั้งวัดมีเนื้อที่ 14 ไร่ 48 ตารางวา ทางทิศตะวันออกจดแม่น้ำแควน้อย
วัดวังกระแจะ แต่เดิมเป็นที่พักสงฆ์ชั่งคราวของพระธุดงค์ทั่วไป จนราว พ.ศ. 2481 ชาวบ้านได้มีมติให้ตั้งเป็นวัดของหมู่บ้านเพื่อสะดวกในการจัดพิธีกรรมทางศาสนา โดยเริ่มจากการสร้างกุฏิไม้หลังเล็ก หลังคามุงจาก ให้พระธุดงค์อยู่จำพรรษา จนเมื่อ พ.ศ. 2505 ชาวบ้านด้นิมนต์พระธุดงค์ฉายาว่า หลวงพ่อชุบ ปัญญวุโธ มาช่วยสร้างวัด เริ่มปรับพื้นที่สร่างกุฏิสงฆ์ สร้างเสนาสนะต่าง ๆ จนถึง พ.ศ. 2511 ได้รับอนุญาตจากกรมการศาสนาให้สร้างวัดได้และได้รับอนุญาตตั้งเป็นวัด จากนั้นคณะปกครองสงฆ์จังหวัดกาญจนบุรีได้มีหนังสือแต่งตั้งให้หลวงพ่อชุบเป็นเจ้าอาวาสวัดวังกระแจะ รูปแรก เมื่อ พ.ศ. 2513 วัดได้รับพระราชทานวิสุงคามสีมาเมื่อ พ.ศ. 2514 มีพิธีผูกพัทธสีมาฝังลูกนิมิตเมื่อ พ.ศ. 2533
อาคารเสนาสนะ ได้แก่ อุโบสถสร้างเมื่อ พ.ศ. 2516 ศาลาการเปรียญ มณฑปจัตุรมุข หอระฆัง หอสวดมนต์ หอฉัน ศาลาฌาปนสถาน และกุฏิเจ้าอาวาส
หลวงพ่อชุบ ท่านเป็นเกจิอาจารย์ เป็นที่รู้กันดีในหมู่ลูกศิษย์โดยเฉพาะชาวอำเภอไทรโยค ว่าหลวงพ่อมีของดี ทั้งสักยันต์และพระวัตถุมงคลเป็นที่รู้กันว่าคงกระพัน ทั้งยังทำตะกรุดและเครื่องรางของขลัง